NAI VAKATEKIVU 38 FOV - Ia e na gauna ko ya sa lako - Bible Search\nNAI VAKATEKIVU 37 NAI VAKATEKIVU 39\nNAI VAKATEKIVU 38\nA luve i Juta, 1-5. Sai valavala ca ko Eri kei Onani, ka mate kina, 6-11. Sa dauyalewa ko Juta, 12-26. Sa sucu na luvena ka drua, 27-30.\n1Ia e na gauna ko ya sa lako sobu tani vei ira na veitacini ko Juta, ka la'ki tiko kei na dua na kai Etulama, a yacana ko Ira. 2A sa kunea maikea ko Juta na luve ni dua na kai Kenani na yalewa, a yacana ko Sua; a sa kauti koya, ka la'ki moce kaya. 3A sa kunekune ko koya, ka vakasucuma e dua na luvena tagane; ia ko Juta sa vakayacani koya ko Eri. 4A sa kunekune tale ko koya, ka vakasucuma na luvena tagane; ia na yalewa sa vakayacani koya ko Onani. 5A sa vakasucu tale ka sa tagane, ka sa vakayacani koya ko Sela: ia, ni sa vakasucumi koya, sa tiko ko Juta mai Kisipi.\n6A sa kauta ko Juta e dua na yalewa, me wati i Eri na nona ulumatua na yacana ko Tema. 7A sa tamata ca e na mata i Jiova ko Eri na ulumatua i Juta; a sa vakamatea ko Jiova. 8A sa kaya vei Onani ko Juta, Mo curu vua na yada nei tuakamu, ka mo veiwatini kaya, ka vakatubura na kawa vua na tuakamu. 9A sa kila ko Onani ni na sega ni nona na kawa: a sa yaco ni sa curu vua na yada nei tuakana, sa qai livia ki na qele, de solia na kawa vua na tuakana. 10Ia na ka sa cakava ko koya sa ca e na mata i Jiova: a sa vakamatei koya talega. 11A sa kaya ko Juta vei Tema na vugona, Mo tiko vakayada ga e na vale i tamamu, ka me tubu mada ko Sela na luvequ: ni sa kaya ko koya, De mate talega ko koya, me vakataki rau na tuakana. A sa lako ko Tema ka tiko e na vale i tamana.\n12Ia e na dua na gauna emuri sa mate na luve i Sua ka yalewa; ko koya na wati i Juta; a sa vakacegui ko Juta, a sa lako cake ki Timinaca vei ira na tamata era kotiva na nona sipi, ko koya kei na nonai tau ko Ira na kai Etulama. 13A sa tukuni vei Tema, ka vaka, Raica, sa lako cake ki Timinaca na vugomu me kotiva na nona sipi. 14A sa luvata tani na nona tabui sulu vakayada, ka puloutaki koya e nai sulu ni mata, ka vakaitutuvitaki koya, ka la'ki tiko e na matamata ki Eneima e na sala ki Timinaca; ni sa raica ko koya sa levu ko Sela, a sa sega ni musu vua me watina. 15A sa kunea ko Juta, ka nanumi koya ni yalewa dautagane; ni sa puloutaka na matana ko koya. 16A sa lako vakatikitiki vua e na sala, ka kaya, Me'u moce vata kei iko, ne; ni sa sega ni kila sa vugona. A sa kaya ko koya, A cava ko na solia, mo qai moce vata kei au? 17A sa kaya, Au na vakauta vei iko e dua na luve ni me mai na qele ni me. A sa kaya ko koya, ko na solia beka na kenai vakadinadina, ni na kau mai? 18A sa kaya, A cava na ka me'u solia vei iko me kenai vakadinadina? A sa kaya ko koya, A nomu mama, kei na nomu qato, kei na nomu i titoko. A sa solia vua ko koya, a sa la'ki moce kaya, a sa kunekune vua ko koya. 19A sa cavu tu ko koya, ka lako yani, a sa luvata tani vua na nona pulou, ka vakaisulu tale e na nona tabui sulu vakayada. 20A sa tala na nonai tau na kai Etulama ko Juta me kauta na luve ni me, me kau tale mai nai vakadinadina sa tu vua na yalewa: ka sa sega ni kunei koya. 21A sa tarogi ira na lewe ni koro ni yalewa ko ya, ka kaya, Sa evei na yalewa dautagane ka tiko e Eneima e na bati ni sala? A ra sa kaya, Sa sega na yalewa dautagane eke. 22A sa lesu vei Juta, ka kaya, Au sa sega ni kunei koya; a ra kaya talega na tamata e na yasana ko ya, Sa sega na yalewa dautagane eke. 23A sa kaya ko Juta, Me kauta mada ko koya, de sa da madua: raica, ka'u a vakauta na luve ni me oqo, ia ko sa sega ni kunei koya.\n24Ia sa oti e tolu na vula, sa qai tukuni vei Juta, ka vaka, ko Tema na vugomu sa dautagane; ka sa bukete ko koya. A sa kaya ko Juta, Dou kauti koya mada mai, me mai vakamai. 25Ia ni sa kau mai ki tautuba, sa talaki vua na vugona, ka kaya, Au sa bukete vua na tamata sa nona oqo: a sa kaya ko koya, Mo kila mada se sa nei cei na ka oqo, na mama, kei na qato, kei nai titoko. 26A sa kila ko Juta, ka kaya, Sa dodonu cake vei keirau ko koya; ni'u a sega ni soli koya vei Sela na luvequ. A sa sega ni moce tale kaya.\n27A sa yaco e na siga sa vakasucu kina, raica, sa drua e ketena. 28Ia ni sa vakasucu tiko, sa dodoka yani na ligana e dua: a sa taura na vu-ni-kalou, ka viviga na ligana e na wa kulakula, ka kaya, Oqo sa liu mai. 29Ia ni sa vakasuka tale na ligana, raica, sa lako mai na tacina: a sa kaya na vu-ni-kalou, A cava ko sa basuka kina e na vukumu? o koya sa vakatokai kina na yacana ko Feresi. 30Sa oti, sa qai lako mai na tuakana, ko koya ka vivi na ligana e na wa kulakula: a sa vakayacani koya ko Sira.


Na vuravura ni lavetaki na iyaloyalo vakarauta na apes\n Tikinisiga ni vakacegu mai : 2 2017 ni Okosita\n Ni : Matt Reeves \nNa mataqali : Veika e dau tadrai, Cakacaka, Ilakolako \nLavetaka na vuravura i na iyaloyalo taucoko ni vakarauta ni apes\nL ’ e dua na iyaloyalo duadua era namaka tiko ni qai ’ ni yabaki 2017 kei na vuravura ni ulutaga ni lavetaki na iyaloyalo vakarauta na apes.\nLavetaka na ituvaki vinaka duadua ena dua na gauna lekaleka sara na gauna ka ra sarava tiko na vidio oqo. Ilawalawa ni duavata v ’ vei ira era vakayagataka marau vata kei na noda vanua. Na trace ni contour rawa ni tarova eke e ra se qai ’ ena taudaku ni wikipedia. Eda sa matataka tiko na ivurevure vou ni iyaloyalo yavala kina e rawa ni o lavetaka kei na sarava french itutu kilai kece ena kena mataqali\nNa irairai ni maqe kei na Sisa sa kaukauwa sara ravuti mai vei ira e dua mai na sotia vakatamata. Mai na ulu ni sa, dua na vakailesilesi, e dua na vakailesilesi ni immisericordeux qase ka vakatotomuria nodra lutusobu tikoga na vakamareqeti. Vakacacani ena kedrau maliwa na psyche ni nona ituvaki tabogo vakalevu cake kei na nona gagadre me maroroya na nona, Tara cake na nona sauma lesu na Sisa. Na veivaluvaluti ni rua na rua na iliuliu ni predetermine na ivotavota ni species yadua kei na veisiga ni mataka ni na vuravura.\nvuravura ni iyaloyalo ni na vakarauta ni apes iyaya ni vf ,\nNa vuravura ni na apes french vakarauta iyaya ni ,\nNa vuravura ni vostfr ni vakarauta na apes ,\nNa vuravura ni vakarauta na apes vf iyaya ni hd ,\nLavetaka na vuravura ni vakarauta na apes ,\nNa vuravura ni na vakarauta ni apes iyaya ni VF ,\nna iyaloyalo ni vuravura ni lavetaki ni vakarauta na apes ,\nNa vuravura ni uptobox ni vakarauta na apes ,\nLavetaka na vuravura ni iwasewase ni vakarauta na apes ,\nNa vuravura ni na apes na iyaloyalo vakarauta 2017,\nvuravura vagalalataki na lavetaki ni vakarauta na apes ,\nVaranise uptobox na vuravura ni vakarauta na apes .\nCakacaka, Ilakolako, Veika e dau tadrai\nna iyaloyalo ni vuravura ni lavetaki ni vakarauta na apesVaranise uptobox na vuravura ni vakarauta na apesNa vuravura ni lavetaki na iyaloyalo vakarauta na apesNa vuravura ni na drodro ni vakarauta ni apesNa vuravura ni na vakarauta ni apes iyaya ni vfNa vuravura ni vakarauta na apes vf iyaya ni hdLavetaka na vuravura ni iwasewase ni vakarauta na apes


Maika 6 | iVolatabu ena Internet | Vakadewa ni Vuravura Vou\nVeilewaitaki Isireli na Kalou (1-5)\nNa cava e vinakata o Jiova? (6-8)\nLewadodonu, yalodina, yalomalumalumu (8)\nCala nei Isireli, kena itotogi (9-16)\n6 Yalovinaka, moni rogoca na ka e tukuna tiko o Jiova. Ni tucake moni vakaraitaka na ka oni veilewaitaki kina e matadra na veiulunivanua,Mera rogoca na domomuni na veidelana.+ 2 Ni rogoca na veiulunivanua na kisi ni veilewai nei Jiova,O kemuni na yavu dei ni vuravura,+Ni veilewaitaki ira na nona tamata o Jiova,Ena veileti kei ira na Isireli:+ 3 “Kemuni na noqu tamata, na cava mada au cakava vei kemuni? Au vakaocai kemuni vakacava?+ Ni tukuna vei au. 4 Au kauti iko cake mai na vanua o Ijipita,+Au vakabulai iko mai na vale ni veivakabobulataki,+Au talai Mosese, Eroni kei Miriama me liu vei iko.+ 5 Yalovinaka kemuni na noqu tamata, ni nanuma na ka e nakita o Tui Pelaki mai Moapi,+Kei na ka e tukuna vua o Pelami na luvei Piori,+Na ka e yaco mai Sitimi+ me yaco i Kilikali,+Moni kila kina na ivalavala dodonu i Jiova.” 6 Na cava au na kauta vei Jiova? Na cava au na kauta meu cuva kina vua na Kalou mai cake? Au na kauta vua na isoro kama taucoko,Kei na so na luvenibulumakau yabaki dua?+ 7 Ena marautaka o Jiova e vica vata na udolu na tamanisipi,Kei na oba vakaoba na uciwai waiwai?+ Au na solia noqu ulumatua tagane me ibulubulu ni noqu talaidredre,Na vua ni yagoqu me isoro ni noqu ivalavala ca?+ 8 Sa tukuna oti vei iko, na tamata, na ka vinaka. Na cava tale e vinakata* vei iko o Jiova? Mo lewadodonu ga,+ mo mareqeta na yalodina,*+Mo yalomalumalumu+ tale ga ni o lako vata kei na nomu Kalou!+ 9 E kaci ina koro na domo i Jiova,O ira na yalomatua era na doka na yacamuni. Moni rogoca na kuita kei koya e lesia.+ 10 Se tiko na iyau e rawati vakailawaki ena vale ni tamata caKei na ivakarau efa* lailai vakasevaki? 11 Au na savasava* tiko ga ena ivakarau ni bibi e sega ni dodonu,Kei na ivakarau taga vatu veivakacalai?+ 12 O ira nona tamata vutuniyau era dau valavala kaukaua,O ira na tiko kina era daulasulasu,+Na yamedra e veivakaisini e gusudra.+ 13 “Ia au na mokuti iko mo mavoa,+Mo biu wale tu ena vuku ni nomu ivalavala ca. 14 O na kana o na sega ni mamau,Ena lala na lomamu.+ Na ka o tokia, o na sega ni maroroya rawa,Kei na ka o kauta, au na solia ina iseleiwau. 15 O na kaburaka na sorenikau, o na sega ni tamusuka. O na butu olive, o na sega ni lumu waiwai,O na caka waini vou, o na sega ni gunu waini.+ 16 Ni oni muria na lawa nei Omirai kei na ivalavala kece ni vuvale nei Eapi,+Oni muria nodrau ivakasala. Oya na vuna au na vakavuna kina moni kidroataki,Era na kaluvi na nona lewenivanua,+Oni na cola na nodra veivakalewai na lewe ni veivanua.”+\n^ Se “kerea.”\n^ Se “mo yalovinaka, mo dina ena nomu loloma.” Ipe., “mo taleitaka na dei ni loloma.”\n^ Se “dodonu.”


Vakavulici Ira na Gone Mera Lewa Matau | iVakasala ina Vuvale\nWILIKA ENA VOSA Afrikaans Albanian Amharic Arabic Armenian Bengali Bislama Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch English Estonian Ewe Finnish French Georgian German Greek Gujarati Hebrew Hiligaynon Hindi Hungarian Iloko Indonesian Italian Japanese Kannada Kikaonde Kikuyu Kinyarwanda Kirghiz Kirundi Korean Lingala Lithuanian Luvale Macedonian Malagasy Malayalam Marathi Myanmar Nepali Norwegian Polish Portuguese (Brazil) Punjabi Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tamil Telugu Thai Tigrinya Tok Pisin Tsonga Turkish Twi Ukrainian Vietnamese Xhosa Zulu vakaViti\nE sega ni dau lewai koya vinaka na luvemu yabaki ono. Ke vinakata e dua na ka, me soli sara ga vua! Ke vakacudrui, so na gauna e dau vosavosa. De o na vaqaqa, ‘Dau va ga qo na nodra ivakarau na gone? Ena qai vinaka ni toso na gauna, se kena gauna qo meu vakavulici koya me lewa matau?’\nSega ni vakabibitaki ena ivakarau ni bula nikua na lewa matau. E vola o Dr. David Walsh: “Nida bula tu ena vuravura e dau raici kina vakamamada na ka, era uqeti na gone kei na uabula mera cakava ga na ka era vinakata. Se mani veivakasalataki e dua na kenadau se dua e veivakaisini, levu na gauna ena tautauvata ga na ka era kaya, oya meda muria ga na lomada.” *\nBibi mera vakavulici nira se gone. Ena dua na vakadidike se vakayacori dede tiko mai, a soli vei ira na gone yabaki va e dua na kakana kamica na marshmallow, qai tukuni vei ira nira rawa ni kania ena gauna ga ya, se ra wawa vakalailai me qai soli e dua tale me nodra icocovi ni vosota. E muri nira sa lai tuvaitutu na gone yabaki va era a lewa matau, e vinaka cake sara nodra bula vakayago, nodra veimaliwai kei na nodra veika ni vuli ni vakatauvatani kei ira na kena vo.\nRawa ni ca vakalevu ke ra sega ni vakavulici mera lewa matau. Era kaya na dau vakadidike ni rawa ni lewa na cakacaka ni nona mona e dua na gone na veika sara ga e vulica. E vakamacalataka o Dr. Dan Kindlon na kena ibalebale, “ke da vakamenemenei ira vakalevu na luveda, da qai sega ni vakavulici ira mera dau wawa, ra kua ni vakaceguya totolo na lomadra, ra valuta tale ga na veitemaki, ena dredre me cakacaka nodra mona mera vakaitovotaka na itovo eda nanuma nira rawa ni bulataka.” *\nMo ivakaraitaki. O dau lewa matau? Dau raica o luvemu ni o cudru ena gauna e osooso sara tu ga kina na gaunisala, o suguraki iko ga yani ena dua na iyatu laini ena sitoa, se o curu takoso nira veivosaki tiko eso? E vola o Kindlon: “Na sala vinaka duadua mera vakavulici kina na luveda mera lewa matau, oya meda ivakaraitaki sara ga.”—iVakavuvuli vakaivolatabu: Roma 12:9.\nVakaraitaka vua na ka e rawa ni sotava. Mo vakavulici luvemu me veiganiti kei na nona yabaki, qai vakaraitaka vua ni tiko na yaga ni nona sega ni muria na lomana, tiko tale ga na ca ni nona muri lomana. Kena ivakaraitaki, ke dua e vakacudrui koya, vukei koya me vakasamataka qo: ‘Ena dua na kena yaga keu sauma lesu? E tiko na ka au rawa ni cakava meu walia kina—deu rawa ni wiliwili me yacova na tini me ruru kina noqu cudru? Se vinaka meu lako tani ga mai kina?’—iVakavuvuli vakaivolatabu: Kalatia 6:7.\nUqeti koya. Dau vakacaucautaki luvemu ke lewa matau. Tukuna vua ni sega ni ka rawarawa nona saga me kua ni cakava na ka ga e vinakata, ia e ivakaraitaki ni nona kaukaua qori! E kaya na iVolatabu: “E vaka na koro e botei ni sega na kena bai, na tamata e sega ni lewa vinaka na nona cudru.” (Vosa Vakaibalebale 25:28) Ia “e vinaka o koya e berabera ni cudru, e ca na tamata qaqa.”—Vosa Vakaibalebale 16:32.\nVakatovotovo. Tuvanaka eso na ka ni qito kei na vakatasuasua me kilai kina na cava ena cakava, se me vakatulewa vakacava se so na kena e tautauvata. Veitalanoataka eso na ka e dau rawa ni yaco dina, qai vakatasuasuataki na veika e rawa ni yaco kina, me laurai e vinaka se ca. Me bulabula na vakatasuasua: E rawa ni vakayagataki na matakau e tauri e liga me qai vosa tiko, na droini, se so na iwalewale e taleitaki, era rawa tale ga ni vuli kina. Me nomu inaki mo vakavulici luvemu me lewa matau, me kua ni cakava na ka ga e vinakata.—iVakavuvuli vakaivolatabu: Vosa Vakaibalebale 29:11.\nDau vosovoso. E kaya na iVolatabu ni “ka lialia e vauci e lomana na gone.” (Vosa Vakaibalebale 22:15) Kua ni namaka me lewa matau vakasauri o luvemu. E kaya na ivola Teach Your Children Well: “Ena taura toka na gauna, so na gauna ena lewa matau, so tale na gauna ena sega, oti sa na qai vinaka tale.” Ia qori e dua na sasaga yaga. E kaya tale na ivola qo: “Na gone e dau vosota ena rawa ni lewai koya matau me kua ni vakayagataka na wainimate gaga ni yabaki 12 se veiyacovi ni yabaki 14.”\n^ para. 6 Mai na ivola No: Why Kids—of All Ages—Need to Hear It and Ways Parents Can Say It.\n^ para. 8 Mai na ivola Too Much of a Good Thing—Raising Children of Character in an Indulgent Age.\n“Me kua ni veivakaisini na nomuni loloma.”—Roma 12:9.\n“Na ka kece e kaburaka e dua ena tamusuka tale ga.”—Kalatia 6:7.\n“Na tamata yalowai e talaucaka kece na lomana, ia o koya e vuku e galu qai lewa vinaka [se matau].”—Vosa Vakaibalebale 29:11.\nVAKAICOVITAKA NODRA ITOVO VINAKA\nEra rawa sara mada ga ni vulica na gone na lewa matau nira se lalai. E kaya na ivola Generation Me: “Ke tagica na loli ena sitoa e dua na gone lailai o qai solia vua, o sa vakavulici koya sara ga tiko ga ni na vakacegui na lomana ena gauna e tagi kina. Ni vinakata tale e dua na ka ena gauna tarava ena tagi qai vakacudrucudru ni kila ni na soli ga vua. De vinaka mo qai vakaicovitaki koya ga ni vinaka nona itovo. Na nodra sega ni dau vinakata e levu na itubutubu mera vakasosani se ra via vakacegui luvedra ga, era cakava na ka era tagica. Ia ena sega ni levu na ka e vulica ke o soro tiko ga vua. Ni o vakaicovitaki koya ni kerea vei iko na ka, o sa vakavulica koya sara tiko ga me vinaka nona bula veimaliwai, me lewa matau tale ga.”\nNa cava e bibi kina na lewa matau kei na sala cava eda na rawa ni vakaraitaka kina?\nNa veivakadodonutaki e sega ni okati wale ga kina na lawa kei na veivakatotogitaki.\niMeli iMeli Vakavulici Ira na Gone Mera Lewa Matau


Na Cava na Tamata Vakayalo? | Vulici\nNa Vale ni Vakatawa (iTabataba e Vulici) | Feperueri 2018\nWILIKA ENA VOSA Afrikaans Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Western) Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombian Sign Language Costa Rican Sign Language Croatian Cuban Sign Language Czech Czech Sign Language Damara Dangme Danish Digor Douala Dutch Ecuadorian Sign Language Edo Efik English Esan Estonian Ewe Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Honduras Sign Language Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kabuverdianu Kamba Kannada Kenyan Sign Language Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malawi Sign Language Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norwegian Nzema Okpe Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Polish Polish Sign Language Ponapean Portuguese (Brazil) Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Samoan Sango Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuelan Sign Language Vietnamese Waray-Waray Wolaita Xhosa Yoruba Zambian Sign Language Zande Zapotec (Isthmus) Zimbabwe Sign Language Zulu vakaViti\nNa Cava na Tamata Vakayalo?\n“Me solia mada ga vei kemuni na Kalou e vu ni vosota kei na vakacegu na rai vata ga e tiko vei Karisito Jisu.”—ROMA 15:5.\nSERE: 17, 13\nEda na kila vakacava na tamata vakayalo?\nNa cava eda vulica vei ira na dauveiqaravi ni Kalou era tamata vakayalo?\nNa cava meda saga tiko ga kina me tiko vei keda na “rai i Karisito”?\n1, 2. (a) Na cava nodra rai eso me baleta na bula vakayalo? (b) Na taro bibi cava eda na veivosakitaka?\n“AU SA qai mamarau ga ni vinaka noqu bula vakayalo, au kila tale ga kina na ka meu cakava niu vakatovolei e veisiga,” e kaya e dua na tacida yalewa mai Kenada. E kaya e dua na tacida tagane mai Brazil, “E marautaki dina na 23 na yabaki ni neirau vakawati, e rawati ga qori baleta ni dau vakayalo na neirau rai.” E kaya tale ga e dua na tacida tagane mai na Yatu Filipaini, “Niu tamata vakayalo, au vakila kina na vakacegu ni vakasama, e vinaka tale ga na noqu veimaliwai kei ira na mataveitacini e duidui na nodra isususu.”\n2 E macala mai na ka era tukuna na tacida ni bibi na noda bula vakayalo. De dua ena vinaka meda taroga, ‘Cava meu cakava meu dua kina na tamata vakayalo, meu vakila tale ga na ka era marautaka eso sa cavuti mai?’ Ia ni bera nida sauma qori, ena vinaka meda dikeva na ka e tukuna na iVolatabu me baleti ira na tamata vakayalo kei na tamata vakayago. Ena ulutaga qo, eda na sauma tiko e tolu na taro bibi. (1) Na cava e kena ibalebale meda tamata vakayalo? (2) Na ivakaraitaki cava ena uqeti keda meda toso vakayalo? (3) Nida saga me tiko vei keda “na rai i Karisito,” ena yaga vakacava qori ena noda tamata vakayalo?\n3. E vakamacalataka vakacava na iVolatabu na duidui ni tamata vakayago kei na tamata vakayalo?\n3 E kilai mai na nona ivakamacala na yapositolo o Paula na ibalebale ni tamata vakayalo ena nona veidutaitaka na ka e kilai kina na “tamata vakayalo” kei na “tamata vakayago.” (Wilika 1 Korinica 2:14-16.) Na cava na kedrau duidui? E vakamacalataki ni “tamata vakayago” e sega ni dau ciqoma na “veika e vakatakila na yalo tabu ni Kalou, nira ka sesewa vua, e sega gona ni kilai ira.” Ena yasana adua, “na tamata vakayalo” ena “vakadikeva na ka kece,” e tiko tale ga vua na “rai i Karisito.” E uqeti keda o Paula meda tamata vakayalo. Na cava eso tale na sala erau duidui kina na tamata vakayalo kei na tamata vakayago?\n4, 5. Na cava e kilai kina na tamata vakayago?\n4 Vakasamataka mada na ka e kilai kina na tamata vakayago. E dau vakabibitaki e vuravura na veika vakayago. E tukuna kina o Paula ni qori “na yalo e cakacaka tiko e lomadra na luve ni talaidredre.” (Efeso 2:2) Na yalo qori e vakamuai ira na lewenivanua mera muria ga na ka sa dau caka tiko, se na ka era cakava e levu. Era kauaitaka ga na veika vakayago. Levu qori era cakava ga na ka e donu vei ira, ra sega ni via muria na ivakatagedegede ni Kalou. Na tamata vakayago se o koya e vakayago na nona rai, ena kauaitaka vakalevu na rogo kei na rawati ni iyau, se valataka na ka e nanuma ni donu ga vua.\n5 Na cava eso tale na ka e kilai kina na tamata vakayago? Ena vakaitovotaka ga na “itovo vakayago.” (Kala. 5:19-21) Na imatai ni nona ivola o Paula vei ira e Korinica, e vakamacalataka kina eso na itovo ena kilai kina na tamata vakayago. Kena ivakaraitaki: ena vakavuna na veisei, veitovaki, duiyaloyalo, veikau ina mataveilewai, beci ira na veiliutaki, vakabibitaka na kana kei na gunu. O koya e vakayago nona rai, ena rawai qai sikalutu ena gauna e temaki kina. (Vkai. 7:21, 22) E cavuta tale ga o Juta ni so mada ga ena “sega ni laurai vei ira na ka vakayalo.”—Juta 18, 19.\n6. Na cava e kilai kina na tamata vakayalo?\n6 Na cava na kena ibalebale na “tamata vakayalo”? Na tamata vakayalo ena vinakata me qarava na Kalou, e veibasai kei na tamata vakayago. Ni vakayalo tale ga na nona rai, ena gu na lomana me “vakatotomuria na Kalou.” (Efeso 5:1) Ena saga me tiko vua na rai i Jiova qai vakayagataka qori ena duidui ituvaki. E laurai ena ka e cakava ni bula dina tiko na Kalou. Ena vakadeitaka me salavata kei na ivakatagedegede i Jiova na ivakarau ni nona bula, e duidui sara qori vei ira e vakayago nodra rai. (Same 119:33; 143:10) Na tamata vakayalo e sega ni kauaitaka na veika vakayago, bibi ga vua me vakaraitaka na “vua ni yalo tabu.” (Kala. 5:22, 23) Me rawa ni matata vei keda na ibalebale ni matavosa “vakayalo nona rai,” vakasamataka mada na ivakatautauvata qo: Ke dua e kenadau ena caka bisinisi, e dau tukuni ni tu vua na vakasama vakabisinisi. E va tale ga qori o koya e kauaitaka vakabibi na veika vakayalo se veika vakalou, ena kilai me vakayalo nona rai.\n7. Na cava e kaya na iVolatabu me baleti ira na vakayalo nodra rai?\n7 Na iVolatabu e dau vakacaucautaki ira na vakayalo nodra rai. E tukuni ena Maciu 5:3: “Era marau o ira na kauaitaka nodra bula vakayalo, nira na wili mera lewe ni Matanitu vakalomalagi.” E tukuni ena Roma 8:6 na yaga ni kena vakayalo noda rai, e kaya: “E vu ni mate na vakasamataki tiko ga ni ka vakayago, ia e vu ni bula kei na vakacegu na vakasamataki tiko ga ni ka vakayalo.” Nida kauaitaka tiko ga na ka vakayalo, eda na veiyaloni kei na Kalou, eda na lomavakacegu, eda na rawata tale ga na bula tawamudu ena gauna se bera mai.\n8. Na cava e vinakati kina na sasaga meda tamata vakayalo, da qai dei tale ga?\n8 E vakarerevaki na vuravura eda bula tu kina qo. Ni takalevu na rai vakayago, e vinakati kina na sasaga meda tamata vakayalo da qai taqomaka sara. Ke sega ni dei vakayalo e dua, sa na rawa ni dewavi koya totolo na rai ni vuravura kei na kena “cagi” gaga. Na cava meda cakava me kua ni yaco qori? Cava meda cakava meda kaukaua tiko ga kina vakayalo?\nIVAKARAITAKI MEDA VAKATOTOMURIA\n9. (a) Na cava meda cakava meda kaukaua kina vakayalo? (b) O cei era ivakaraitaki vinaka eda na veivosakitaka?\n9 E rawa ni matua e dua na gone ke vakaraici rau nona itubutubu, qai muria nodrau ivakaraitaki vinaka. Eda na kaukaua tale ga vakayalo ke da vuli ena nodra ivakaraitaki na kaukaua vakayalo da qai vakatotomuria. Meda qarauna tale ga na nodra ivakaraitaki na tamata vakayago. (1 Kor. 3:1-4) E tiko ruarua ena iVolatabu na ivakaraitaki vinaka kei na kena e ca. Me vaka ni noda isausau meda kaukaua tiko ga vakayalo, meda dikeva mada e vica na ivakaraitaki eda rawa ni vakatotomuria. Eda na veivosakitaki Jekope, Meri kei Jisu.\nNa cava eda rawa ni vulica vei Jekope? (Raica na parakaravu 10)\n10. E kilai vakacava ni tamata vakayalo o Jekope?\n10 Kena imatai, meda dikeva mada na ivakaraitaki i Jekope. Me vakataki keda ga, e sega ni rawarawa na nona bula. Ena sala cava? E bula vata kei na tuakana o Iso ni dau vakayago na nona rai, a via vakamatei koya tale ga ena dua na gauna. Kuria qori, e vosota voli o Jekope nona veivakaisini na tamai watina, ni lawakitaki koya vakavica. Io, era tiko maliwai koya na tagane “vakayago,” ia e kilai o Jekope me tamata vakayalo. E vakabauta na yalayala e tukuni vei Eparama, e yalodina kina ni tokona na vuvale ena vakayacora na itavi lavotaki me baleta na inaki i Jiova. (Vkte. 28:10-15) E laurai ena vosa i Jekope kei na ka e cakava ni kauaitaka tiko vakabibi na ivakatagedegede ni Kalou kei na nona inaki. Kena ivakaraitaki, ni vakarerei koya o Iso, e kaya vua na Kalou: “Au masuti kemuni moni vakabulai au . . . Ni oni kaya: ‘Au na caka vinaka vei iko, au na qai vakalevutaka na nomu kawa me vaka na mataninuku mai wasawasa.’” (Vkte. 32:6-12) E vakabauta dina na ka e yalataka vei ratou o Jiova, e via cakava sara ga na loma ni Kalou kei na nona inaki.\nNa cava eda rawa ni vulica vei Meri? (Raica na parakaravu 11)\n11. Eda kila vakacava ni tamata vakayalo o Meri?\n11 Meda dikeva mada e dua tale na ivakaraitaki, o Meri. Na cava e digitaki koya kina o Jiova me tinai Jisu? Io, baleta ni vakayalo na nona rai. Eda kila vakacava qori? Eda rawa ni kila na ivakarau ni nona bula vakayalo ena totoka ni nona veivakacaucautaki ni sikovi rau tiko na wekana o Sakaraia kei Ilisapeci. (Wilika Luke 1:46-55.) Macala eke na levu ni nona taleitaka o Meri na Vosa ni Kalou, e kila vinaka tale ga na iVolatabu vakaIperiu. (Vkte. 30:13; 1 Sam. 2:1-10; Mala. 3:12) Me nanumi ni gauna e vakawati kina kei Josefa, erau sega ni veiyacovi me yacova ni sa sucu o Jisu. Cava eda vulica eke? E bibi vei rau na inaki i Jiova, sega ni nodrau gagadre. (Maciu 1:25) Ni toso na gauna, e vakaraica vinaka o Meri na ka kece e yaco ena bula i Jisu qai vakarogoca vinaka na nona ivakasala yaga. Kena ikuri, e “katona e lomana na vosa kece qo.” (Luke 2:51) Io, e kauaitaka dina o Meri na inaki ni Kalou, vakabibi na veika me baleta na Mesaia. Vakacava e rawa ni uqeti keda qori meda vakasamataka na sala meda vakaliuca kina na inaki ni Kalou kei na nona ivakatagedegede?\n12. (a) E vakatotomuri Tamana vinaka vakacava o Jisu? (b) Eda na vakatotomuri Jisu vakacava? (Raica na imatai ni iyaloyalo.)\n12 Vei ira kece na bula e vuravura, o cei na ivakaraitaki uasivi duadua ni tamata vakayalo? Io, o Jisu. E laurai ena nona bula kei na nona cakacaka vakaitalatala ni vakatotomuri Tamana o Jiova. Na nona vakanananu, ivakarau ni rai, kei na ka e cakava e ucui Jiova vinaka, e salavata tale ga na nona bula kei na loma ni Kalou kei na nona ivakatagedegede. (Joni 8:29; 14:9; 15:10) Kena ivakaraitaki, dikeva mada na ivakarau ni veinanumi i Jiova e vakamacalataka na parofita o Aisea, qai vakatauvatana kei na ka e cavuta na dauvola Kosipeli o Marika me baleta na ivakarau ni yalo i Jisu. (Wilika Aisea 63:9; Marika 6:34.) Vakacava eda dau vakataki Jisu, meda tu vakarau ni kauaitaki ira na vinakata na veivuke? Kena ikuri, e yalodina o Jisu ena cakacaka vakavunau kei na veivakavulici. (Luke 4:43) Qori kece na ivakatakilakila ni tamata vakayalo.\n13, 14. (a) Na cava eda vulica vei ira na dauveiqaravi ni Kalou nikua e vakayalo nodra rai? (b) Tukuna e dua na kena ivakaraitaki.\n13 E levu tale ga nikua e vakayalo nodra rai, nira cakava e levu na veiveisau mera vakatotomuria kina na rai i Karisito. De dua o sa na raica na nodra gumatua ena cakacaka vakaitalatala, nodra dau veikauaitaki, era yalololoma, kei na so tale na itovo vinaka. Me vakataki keda ga, era valuta nodra malumalumu mera bucina kina na itovo vakalou. E kaya o Rachel e dua na tacida yalewa mai Brazil: “Au dau taleitaka meu tokara na isulu ni gauna qo. Au sa sega ni dara kina na isulu rakorako. Ia na noqu vulica na ka dina e veisautaki au meu tamata vakayalo. E sega ni rawarawa qori, ia au sa qai marau vakalevu, e vakainaki tale ga noqu bula.”\n14 E duidui na ka e sotava o Reylene, e dua na tacida yalewa mai na Yatu Filipaini. E kauaitaka vakalevu na vuli torocake kei na cakacaka saulevu me vinaka kina nona bula. E kaya: “Au sa vakawalena noqu isausau vakayalo. Au sa qai liaca ni yali tiko na ka e bibi sara mai na noqu cakacaka saumi. Au mani kauaitaka tale na noqu qaravi Jiova.” Me tekivu mai ya, e ivakaraitaki vinaka o Reylene ena nona vakabauta na yalayala i Jiova ena Maciu 6:33, 34. E kaya: “Au kila ni o Jiova ena vakarautaka na ka au vinakata!” De dua o kila eso ena ivavakoso era cakava tale ga qori. Io, e uqeti keda sara ga meda muria nodra ivakaraitaki nira vakatotomuri Karisito.—1 Kor. 11:1; 2 Ces. 3:7.\nTIKO VEI KEDA “NA RAI I KARISITO”\n15, 16. (a) Na cava meda cakava meda vakatotomuri Karisito? (b) Eda na raica vakacava na “rai i Karisito”?\n15 Eda na vakatotomuri Karisito vakacava? E kaya na iVolatabu ena 1 Korinica 2:16 me tiko vei keda “na rai i Karisito.” E tukuni tale ga ena Roma 15:5 me tiko vei keda na “rai vata ga e tiko vei Karisito Jisu.” Koya gona, me rawa nida vakatotomuri Karisito, ena vinakati meda kila na ivakarau ni nona vakasama, meda kila vinaka tale ga nona itovo. Oti meda muria sara na weniyavana. E vakasamataka ga o Jisu na nona veiwekani kei na Kalou. Nida muri Jisu, eda sa vakatotomuri Jiova tiko. Macala eke ni bibi dina meda vulica meda dau vakasama me vakataki Jisu.\n16 Eda na cakava vakacava qori? Era raica na tisaipeli i Jisu na nona cakamana, era rogoca nona ivunau, raica na ka e cakava ni maliwai ira na duikaikai, kei na sala e vakayagataka kina na ivakavuvuli vakalou. Era kaya: “Keimami vakadinadinataka na ka kece e cakava.” (Caka. 10:39) Ia eda sega ni raici Jisu rawa. Eda kalougata ni vakarautaka vakayalololoma o Jiova na itukutuku ena Kosipeli meda kila vinaka kina na bula i Jisu. Nida wilika qai vakasamataka vakatitobu na ivola vakaivolatabu na Maciu, Marika, Luke, kei na Joni, e vaka ga eda raica na ivakarau ni rai i Karisito. Ena rawa kina nida “muria voleka na weniyavana” da qai “vakaiyaragitaki tale ga ena rai vata ga a tu” vei Karisito.—1 Pita 2:21; 4:1.\n17. Ena yaga vakacava nida vulica meda vakasama me vakataki Karisito?\n17 Ena yaga vakacava na noda vulica meda vakasama me vakataki Karisito? Kena ivakaraitaki: E vakabulabulataka na yago na kakana, eda na bulabula tale ga vakayalo nida vakasamataka tiko ga na rai i Karisito. Ni toso na gauna, eda na kila na ka ena cakava o Karisito ena duidui ituvaki. Ena yaga vakalevu qori nida vakatulewa, ena vinaka kina noda lewaeloma qai vakadonui keda o Jiova. Vakacava o vakabauta ni dodonu ga meda “vakatotomuria na ivakarau ni Turaga o Jisu Karisito”?—Roma 13:14.\n18. Na cava o vulica ena ulutaga qo me baleta na tamata vakayalo?\n18 Eda sa dikeva mai na ibalebale ni tamata vakayalo. Eda dikeva tale ga na ka eda rawa ni vulica vei ira na ivakaraitaki vinaka. Kena ilutua, eda dikeva ni yaga vakalevu ena noda bula vakayalo na “rai i Karisito.” Ia e tiko eso tale na ka me baleta na bula vakayalo me veivosakitaki. Kena ivakaraitaki, na cava meda cakava meda kila kina na ivakarau ni noda bula vakayalo? Na cava meda cakava meda bucina kina vakalevu? E yaga vakacava na noda bula vakayalo ena ka eda dau cakava e veisiga? Ena saumi na taro qori ena ulutaga e tarava.\niMeli iMeli Na Cava na Tamata Vakayalo?\nVakatotomuria na Vakabauta kei na Talairawarawa i Noa, Taniela, kei Jope\nO Kilai Jiova Vinaka me Vakataki Noa, Taniela, kei Jope?\nITALANOA NI NONA BULA E Rawarawa Vei Jiova na ka Kece\nMo Toso Tiko ga Vakayalo!\nMarau—Na iTovo ni Kalou\nVANUA E MAROROI KINA NA KEDA ITUKUTUKU MAKAWA Na iVunau Soqovi Levu e Vakatetea na iTukutuku Vinaka e Ailadi\nText Sala me download kina na ka e tabaki NA VALE NI VAKATAWA (ITABATABA E VULICI) Feperueri 2018\niMeli iMeli NA VALE NI VAKATAWA (ITABATABA E VULICI) Feperueri 2018\nNA VALE NI VAKATAWA (ITABATABA E VULICI) Feperueri 2018


Kacivi Samuela na Kalou | Nodra iVola ni Vuli iVolatabu na Gone\nVosa o Jiova Vei Samuela\nE rua na luvena tagane o Ilai na Bete Levu, rau veiqaravi tiko vakabete ena valeniveitavaki. Na yacadrau o Ofinai kei Finiasi. Erau sega ni muria na lawa i Jiova, rau vakalolomataki ira tale ga na Isireli. Nira kauta yani na Isireli na isoro me cabori vei Jiova, rau dau taura na lewe ni manumanu vinaka duadua me kedrau. E kila o Ilai na ka rau cakava tiko na luvena, ia e sega ni cakava kina e dua na ka. Vakacava ena vakalaiva qori o Jiova?\nE gone sara o Samuela vei Ofinai kei Finiasi, ia e sega ni vakatotomuri rau. E taleitaki koya o Jiova. Ni moce tiko ena dua na bogi, e rogoca e dua na domo ni kaciva na yacana. E duri qai cici vei Ilai, e kaya: ‘O yau qo!’ Ia e kaya o Ilai: ‘Au sega ni kacivi iko. Lai davo.’ E lai davo tale o Samuela. Oti, e rogoca tale na kaci. Ena ikatolu ni gauna e rogoca kina na domo o Samuela, e kila sara o Ilai ni ya o Jiova. E mani tukuna vei Samuela ke rogo tale mai na domo, me kaya: ‘Ni vosa mai Jiova. Sa vakarorogo tiko nomuni dauveiqaravi.’\nNi davo tale o Samuela, e rogoca sara: ‘Samuela! Samuela!’ E kaya: ‘Ni vosa mai, sa vakarorogo tiko na nomuni dauveiqaravi.’ E kaya vua o Jiova: ‘Mo tukuna vei Ilai niu na totogitaki ratou vakavuvale. E kila na ka ca erau cakava tiko na luvena ena valeniveitavaki, ia e sega ni cakava kina e dua na ka.’ Ena siga tarava e lai dola katuba sara o Samuela me vaka ga e dau cakava. E rere ni tukuna vua na bete levu na ka e kaya o Jiova. Ia e kacivi koya o Ilai qai taroga: ‘Luvequ, na cava e tukuna vei iko o Jiova? Kua ni vunitaka vei au.’ E mani tukuna kece vua o Samuela.\nE tokoni Samuela tiko ga o Jiova ni tubu cake tiko. Era kila kece na Isireli ni digitaki koya o Jiova me parofita, me turaganilewa tale ga.\n“Mo nanuma na Dauveibuli Cecere ena nomu gauna vakaitabagone.”—Dauvunau 12:1\nTaro: E duidui vakacava o Samuela vei Ofinai kei Finiasi? Na cava e tukuna o Jiova vei Samuela?\n1 Samuela 2:12-17, 22-26; 3:1-21; 7:6\nSamuela Yaca ena iVolatabu\nTekivu qaravi Kalou o Samuela ni se gone. Rawa vakacava ni o vakatotomuria nona ivakaraitaki?\nDigia o Samuela me Qaravi Jiova\nE raica o Samuela nira caka ca tiko o ira na lesi ena valeniveitavaki. Eso era digia mera caka ca, ia cava e vukei Samuela me qaravi Jiova?\nO Cei e Digia me Qaravi Jiova?\nQo e yaga vei ira na gone yabaki 6 ina 8 mera kila na yaca ena iVolatabu.\niMeli iMeli Vosa o Jiova Vei Samuela


Kakana e Dau Lako Vakaca kei na Kakana e Cata na Yago: Kedrau Duidui\nYadra! | Nb. 3 2016\nWILIKA ENA VOSA Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Korean Latvian Lingala Lithuanian Luganda Luvale Macedonian Malagasy Malayalam Maltese Marathi Myanmar Nepali Norwegian Oromo Pangasinan Polish Portuguese (Brazil) Punjabi Quechua (Ayacucho) Quechua (Cuzco) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tok Pisin Tsonga Turkish Twi Ukrainian Urdu Vietnamese Wolaita Xhosa Yoruba Zulu vakaViti\nKakana e Dau Lako Vakaca kei na Kakana e Cata na Yago—Na Cava na Kedrau Duidui?\nEmily: “Au biuta sobu na icula niu vakila ni vaka e duatani na yagoqu. E milamila na gusuqu, vuce na yamequ, bowiri na uluqu, leka noqu icegu, e rara qai milamila na ligaqu kei na domoqu. Dua na ka noqu lomaleqa, au vinakata sara ga meu lako totolo i valenibula!”\nLEVU era marautaka na kakana kece era kania. Ia eso tale e vaka me kedra “meca” eso na kakana. O ira qori me vakataki Emily ga e dau lako vakaca vei ira eso na ka era kania. E leqataki na ituvaki kei Emily ni rawa ni mate kina. Ia e sega ni va sara qori na kena ca vei ira eso tale.\nE tubu cake ena vica na yabaki sa oti na ripote ni kakana e lako vakaca kei na kena e cata na yago. Ia e laurai ena so na vakadidike ni vica ga e vakadinadinataki vakavuniwai ni dau lako vakaca vei ira eso na kakana.\nKakana e Dau Lako Vakaca\n“E duidui na rai e veiyasa i vuravura me baleta na kakana e dau lako vakaca.” Qori na ka era raica eso na saenitisi ena nodra vakadidike a liutaka o Doketa Jennifer J. Schneider Chafen, qai tabaki na kena macala ena ivola The Journal of the American Medical Association. Ia era vakabauta e levu na kenadau ni dau vakavuna na sotia ni yago na kena lako vakaca vei ira eso na ka era kania.\nE dau lako vakaca eso na kakana ena vuku ni ivakabulabula ni yago (protein) e tiko kina. Ni kilalecataka na sotia ni yago e dua na ivakabulabula ni yago, ena bulia kina na Immunoglobulin E (IgE), dua na mataqali wainimate me valuta na ivakabulabula ni yago. Gauna e laukana tale kina na kakana e dau lako vakaca, ena basika eso tale na wainimate. Dua vei ira na wainimate qori e vakatokai na histamine.\nNa histamine e dodonu me veivuke ena cakacaka ni sotia ni yago. Ia na wainimate qori kei na IgE e vakavuna tale ena so na gauna na kena lako vakaca vua e dua na ka e kania. E se sega tiko ga ni kilai na vuna e yaco kina qori.\nSa rauta me dau qai lako vakaca eso na kakana ena ikarua ni gauna e laukana kina, a sega ni vakilai na leqa qori ena imatai ni gauna.\nKakana e Cata na Yago\nE tiko ruarua na revurevu ni kakana e dau lako vakaca kei na kakana e cata na yago. Ia na kakana e dau lako vakaca e vu mai na ka e cakava na sotia ni yago, na kakana e cata na yago e vu mai na kena sega ni qaqi vinaka na kakana. E rawa ni dredre na qaqi ni kakana ke lailai kina na ka e yaga ina yago, se tiko ena kakana eso na wainimate e dredre na kena qaqi. Kena ivakaraitaki, ena cata na yago na kakana e vakayagataki kina na sucu ke sega ni qaqia rawa na gacagaca eso na mataqali suka e tiko kina.\nE rawa ni vakilai na revurevu ni kakana e cata na yago ena imatai ga ni gauna e laukana kina, baleta ni sega ni vakarautaki e dua na itataqomaki ni yago. Na veivakaleqai ni kakana e cata na yago e rawa ni vakatau ena levu ni ka e laukana. Ena rairai sega ni yaco sara e dua na leqa levu ke laukana ga vakalailai, sa na qai veivakaleqai ga ke laukana vakalevu. Ena yasana adua, e rawa ni tauvimate bibi e dua ke kania mada ga vakalailai na kakana e dau lako vakaca vua.\nKe dau lako vakaca vei iko eso na kakana, e rawa ni milamila se wadadamu na yagomu, vuce nomu itilotilo, matamu se yamemu, o rawa ni lomalomaca, lualua, se coka. Ke ca sara, e rawa ni lailai nomu dra, bowiri na ulumu, matabuto, se mudu na yavala ni nomu uto. E rawa tale ga ni mate kina e dua.\nE rawa ni lako vakaca e levu na kakana. Ia e vica mada ga qo e veivakaleqai vakalevu: sucu, yaloka, pinati, witi, dua na mataqali bini (soybean), vuanikau, ika, qari, urau, mana, kuka, kei na so tale. E rawa ni lako vakaca vei keda eso na kakana se da mani qase se gone. E laurai ena vakadidike ni leqa qo e rawa ni ka ni kawa, ena lako vakaca vua e dua na gone eso na kakana ke dau yaco tale ga vei rau na nona itubutubu. Sega ni kena ibalebale qori ni sa na lako vakaca tu ga vua eso na kakana ena nona bula taucoko.\nE duatani na ivakatakilakila ni kakana e cata na yago, me vaka na mosi se vuce ni kete, mauvu, mosi ni ulu, wadadamu ni yago, wawale, se gogo na yago. E dau cata na yago e levu na kakana e tiko kina na sucu, witi, ivakabulabula ni yago ena covuata, alakaolo, kei na isi.\nKe dau lako vakaca vei iko se cata na yagomu eso na kakana, e vinaka mo lai laurai vakavuniwai. E rawa ni veivakaleqai tale na nomu via qaravi iko ga se nomu vakatabuya ga vakataki iko eso na kakana. Ke o cakava qori, sa na yali mai yagomu eso na ka e yaga ena nomu bulabula vakayago.\nNa ka ga eda rawa ni cakava ke dau lako vakaca vei keda eso na kakana, oya meda sa kua sara ga ni kania na kakana qori. * Ia ke sega ni dua sara na leqa levu, ena rairai vinaka meda vakalailaitaka ga na noda kania na kakana e dau lako vakaca vei keda se cata na yagoda. Ena so tale na ituvaki, eso era dau vakatabuya tu mada ena loma ni dua na gauna na kakana e cata na yagodra me yacova nira sa bula vinaka tale.\nKe dau lako vakaca vei iko se cata na yagomu eso na kakana, ena vakacegui iko na nomu kila ni levu era sa valuta rawa na leqa qori. E rawa nira kania e levu tale na kakana bulabula qai vakatitiweli.\n^ para. 19 E vinaka mera kauta tu ga e dua na mataqali wai na adrenaline o ira e dau lako vakaca vei ira eso na kakana, mera culai ira kina ke yaco e dua na ituvaki tawanamaki. Era kaya tale ga na vuniwai ni vinaka me dau volai toka vakamatata na kedra ivolatukutuku na gone e dau lako vakaca vei ira eso na kakana me kilai tiko na kedra ituvaki.\niMeli iMeli Kakana e Dau Lako Vakaca kei na Kakana e Cata na Yago—Na Cava na Kedrau Duidui?\nULUTAGA LEVU Dua na Leqa Makawa\nULUTAGA LEVU iTukutuku ena Duidui Vosa—Veika e Okati ena Vakadewa\nITUKUTUKU MAKAWA Ignaz Semmelweis\nIVAKASALA INA VUVALE Sala me Veivosakitaki Kina na Leqa\nNA RAI NI IVOLATABU Vakabauta\nKakana e Dau Lako Vakaca kei na Kakana e Cata na Yago—Na Cava na Kedrau Duidui?\nBULA VAKAIDEWADEWA SE BULI? Na Domo ni Kadi\n'iTukutuku Vinaka ina Veimatanitu, Veiyavusa, kei na Duivosavosa'\nText Sala me download kina na ka e tabaki YADRA! iTukutuku ena Duidui Vosa\niMeli iMeli YADRA! iTukutuku ena Duidui Vosa\niTukutuku ena Duidui Vosa\nYADRA! iTukutuku ena Duidui Vosa


The Fiji Times » Na Turaga na Tui Naceva\nNa Turaga na Tui Naceva\n31 July, 2017, 10:54 am\nUpdate: 10:54AM NODRA qai biubiu mai Burebasaga, Rewa na turaga o Ratu Levu ena ilakolako ni tawa vanua ki Kadavu, a sa tawa oti toka yani na yanuyanu.\nTukuni e na kedra itukutuku nira a sega ni lako vata kei na dua na mataivalu, ia ena vuku ni nodra yalo vinaka kei na nodra lewa matau era a vakacoko vanua rawa kina.\nOqo na nodra ivakamacala na Turaga na Tui Naceva mai na koro ko Soso e na Tikina ko Naceva,e na yanuyanu ko Kadavu ko Ratu Jona Donumaitoga.\nKo Ratu Levu mai Verata Ucunivanua e a lako ki Rewa vei Ro Melasiga ka tiko kina me yacova na gauna ni nodra vakawati, ka vakaluveni, ka 11 kece na luvedrau kei na watina e na nodrau a tiko voli mai Rewa, ia, e sega ga ni taura rawa o Donumaitoga se marama ni vei.\nOti sa mani vaqara vanua mai ko Ratu Levu, e tekivu mai Ono ka yaco sara ki Tabuya.\nQai gole mai Soso sa tawa toka o Soso mai vei ira na tawa vanua taumada kei ira na Sau Turaga. Era sa raica ni sa cabe mai na Turaga oqo e na kena rairai rakorako kei na kedra i bulibuli, era sa mani bulia sara me sa nodra Turaga.\nE solia na itutu o ya na Sau Turaga. Oti sa qai caka na buli vanua me sa dua na nodra vanua.\nNa kena koro kece o Yavulu, Lauwaki, Nalake, Muani, Nuku, Nakorolevu.\nOti sa qai saga me tauri Vukavu a sa tawa tiko kina na nodra koro na turaga na Tui Vukavu. Oti (melo) lewa toka vakamalua mani tauri Vukavu rawa mai, sa mani tala e dua na veiliutaki ki Vukavu me sa yacana na Takala-i-Naceva. Na Tui Vukavu e vakarorogo vua na Takala-i-Naceva.\nOti sa qai sagai o Nasau Navora, ni vanua oqo e dau saqati Tui Naceva tiko.\nOti oya sa qai rawa ni vakarorogo ko Nasau Navora.\nNa veiliutaki mai Navora e lako mai Nakelo ka yacana na Tui Sau.\nNa gauna sa vakarorogo mai kina ki Soso vua na Tui Naceva sa qai veisau na yacana me nona icavuti ko Kese vua na Rokovanaceva, sa mai oti na Tui Nasau.\nOti sa mai veiliutaki toka ko Ratu Levu me yacova ni rau sa rogoca na Qali Vunilagi kei na Tabanivonolevu ni turaga dau lewa matau na turaga ko Ratu.\nSa mani yacova mai na gauna me rau sa qali mai vei Ratu Levu na vanua e rua o Qali Vunilagi kei na Tabanivonolevu.\nNa nona vakacoko vanua e sega ni rawa ena ivalu e rawa sara ga ena (melo vinaka), lewa matau.\nSa mani mai yacana yani na vanua taucoko me sa ko Naceva, na kena turaga na Tui Naceva, ka liutaka na vanua taucoko.\nRau sa mani mai vakarorogo vua na Tui Dravuwalu e Tabanivonolevu kei na Qali Vunilagi na Tui Joma me yacova tiko mai nikua.\nNi oti na vakacoko vanua nei Ratu Levu, era sa qai vakasaqara mai na tamadra na lewe 11 na luvedra turaga ka ni ra a tiko voli ga kei na marama tinadra mai Rewa.\nEra yaco mai e Soso vei tamadra sa coko tu na vanua, sa qaravi tiko na tamadra.\nDede vakalailai na nodra mai tiko kei na turaga tamadra, sa tukuna sara o Ratu Levu mera sa vaqara nodra vanua e Kadavu.\nNa kawa i Ratu Levu era tiko ga ena gauna oqo e Kadavu\n1. Ratu Naivakarurubalu e ulumatua e tikoga mai Naceva ena koro o Kadavu.\n2. Ratu Nawa a tikoga kei na tamadra e Soso\n3. Ratu Saukiwai e nodra turaga ko Nabala me sa Tui Nakasa\n4. Ratu Busa e lai turaga e Valesasa na Tui Nabukelevu\n5. Ratu Rakira e lai turaga e Valedeideiga na Tui Yawe\n6. Ratu Vukimalua e nodra Turaga ko Uluniko na Tui Ono\n7. Ratu Manuqalo e nodra turaga o Nacolase na Tui Navuki\n8. Ratu Cokanayanuyanu na turaga o Nalavavi na Roko Tui Druwe\n9. Ratu Volau e nodra turaga o Leleuvia me sa Tui Leleuvia\n10. Ratu Nukucula sa nodra turaga o Naboutini na Tui Nabou\n11. Ratu Matakioki e nodra turaga o Vanuakula na Ra Malo\nO iratou na lewe 4 na gone e ratou vakoroga, o iratou na lewe vitu na qase e ratou vakavanua.\nEna gauna ratou sa dabeca kina na nodratou dui vanua, e ratou qai lako tale mai me ratou mai tarogi tamadratou se ocei mera bulia, sa qai tukuna na tamadratou mera bulia na ulumatua.\nRatou laki vakavakarau mai kei ira na nodra dui lewe ni vanua ratou mai buli na ulumatua Qaraki ki Nacomoto ka icavuti tiko kina ni koro ko Nacomoto ko Koro ni Tabua, oti era sa qai lako ki Kadavu koro mesa buli na ulumatua, na vanua koya e yacana ko Naqeledamu ni oti na veibuli, sa qai mai kena icavuti na vanua oya o Nodraivakaruru vua na Tui Kadavu.\nNa oti na veibuli era qai tarogi tale vei tamadra se ko cei me vakaliuci, mani tukuna a tamadra mera na vakaliuca na i ka vitu ni luvena, ko Ratu Manuqalo na Tui Tavuki. Me yacova mai nikua keimami vakaliuici Tavuki tikoga.\nNa koro o Soso, e se koro tuga mai ena gauna ni butobuto me yacova mai na cabe ni lotu, sega ni keimami se toso.\nYavusa o Kese\nSa koto oqo e ra na nona ivakamalaca o Jesoni Balemaisolomone mai na yavusa o Kese, ena koro o Soso, Naceva mai Kadavu.\n�Na neitou Kalou Vu o Ratu Kuruwabale, kena waqawaqa na vodre, neitou kau na mocelolo, neitou ika na Saqa, neitou manumanu na sese, yaca ni vakasasamei na neitou yalewa na vakacirisenivutu, neitou ivakacaucau Ravu na cagi o Kese, na neitou vu o Wasabalavu, au sega ni kila na watina, e lako vata mai kei Taveta mai Nakauvadra ka ra mai tara koro mai Naiqoro.\nNi biuti Naiqoro o Wasabalavu kei ira na nona ilawalawa era sa mai tara koro ena dua na baravi ena toba ka yacana tiko e daidai me ko Soso. Kara vakatoka me yaca ni koro o Kese. Au segani kila se sa tawa tu kina na baravi oqo se sega. Dede vakalailai sa qai mate o Wasabalavu, sa qai kena isosomi o Ratu mai Nasau, na turaga oqo era bulia vakavanua me yacana na Tui Nasau, ni sa tu dei na nodra itikotiko mai Kese, sa qai va qo na wasewase ni nodra vanua.\nYavusa o Kese e rua na Mataqali – Matacaka kei Narikoso.\nNa kena Tokatoka o Narikoso, Nadauaili, Matacaka, Nautonitei kei Narau. Ni mate o Ratu mai Nasau e kena isosomi o Tuvatuvaiwalu. O Tuvatuvaiwalu a qai lewa mera sa biuti Kese o ira na neimami qase me ra sa lai tarakoro ka yaca ni nodra koro vou oya o Navora, e na delana ena kedrau maliwa na koro o Lauwaki kei Soso. Dede vakalailai na nodra tiko mai Navora sa qai lewa o Tuvatuvaiwalu me sa lako e dua na iwase ni tokatoka o Narikoso mera lai qarava na Tui Naceva e Soso, o ira era a qai sega ni lesu tale mai e Navora, me yacova na gauna oqo.\nSa lai dua sara na nodra mataqali ena yavusa o Nakoroisoso yacana o Nalivaliva – e yaca buli vei iratou na Roko vaka Nasau. na gauna e sa mate kina o Tuvatuvaiwalu, sa qai kena isosomi ko Savo na luvena, e donuya na turaga oqo na gauna e yaco mai kina o Ratu Wasanitakali, na turaga ni Nauluvatu mai Nakelo mai Tailevu, ka mai tiko vei ira na neimami qase mai Navora.\nEra sa qai raica tiko na neitou qase ni turaga kaukaua ka gugumatua ka ra mai buli koya me liutaka na i tikotiko, ka yacana buli na Roko vaka Naceva ka laki tiko ena mataqali o Matacaka.\nNi sa caka oti na veibuli oqo, esa qai liu na mataqali o Matacaka sa qai vaka kina oqo na nodra wasewase vaka vanua:\nMataqali o Matacaka, Narikoso. Tokatoka o Matacaka, Utonitei, Narau, Narikoso kei na Nadauaili.\nNi sa dede na nodra toka mai Navora na neimami qase, sa qai vakarewa na kuila ena gauna nei Ratu Ilitomasi Waqanivavalagi na Roko Tui Kadavu.\nKeimami qai toki mai kina ki Soso me yacova tiko mai nikua.\nE daidai, e sa tu na itutu vaka Roko vaka Naceva o Ratu Aseli Wara e vakarorogo vua na Tui Naceva.\nKena ivalavala vaka vanua, e rawa ni takali kina na qele kina na matanitu tani, kei na nodra lakovi na vasu mera mai wiliki ena mataqali nei tinadra, keimami sa tautauvata ga kina kei na turaga ni Na Koroisoso.\nSa macala tu na iyalayala ni vanua vaka yavusa, kei na dui mataqali.


NA LAKO YANI 5 FOV - A sa oti erau qai lako ko Mosese - Bible Search\nNA LAKO YANI 4 NA LAKO YANI 6\nNA LAKO YANI 5\nErau sa lako ko Mosese kei Eroni me tukuna na vosa i Jiova vei Fero, 1-14. Era sa tagi vei Fero na Isireli, a sa cudruvi ira ga ko koya, 15-19. Era sa vosa kina vei Mosese, a sa masu kina ko koya vua na Kalou, 20-23.\n1A sa oti erau qai lako ko Mosese kei Eroni, ka kaya vei Fero, Sa vosa vakaoqo ko Jiova na Kalou nei Isireli, Mo laivi ira na noqu tamata me ra la'ki vakacaboi soro vei au mai na lekutu. 2A sa kaya ko Fero, Ko cei ko Jiova, me'u vakarorogo ki na domona, me'u laivi ira kina na Isireli me ra lako? au sa sega ni kilai Jiova, au na sega talega ni laivi ira na Isireli me ra lako. 3A rau sa kaya, A nodra Kalou na Iperiu sa veitavaki kei keirau: me keimami lako tu ki na lekutu me bogi tolu, ka vakacaboi soro vei Jiova na neimami Kalou; de sa yaviti keimami e na mate dauveiveitauvi, se nai seleiwau. 4A sa kaya vei rau na tui Ijipita, Koi kemudrau, ko Mosese kei Eroni, a cava drau sa tarovi ira kina na tamata e na nodra cakacaka? dou lako ki na nomudou i lesilesi. 5Sa kaya talega ko Fero, Raica, era sa qai lewe vuqa mai na lewe ni vanua, ia drau sa vakacegui ira mai na nodra i tavi.\n6Ia e na siga ko ya sa vakaroti ira ko Fero era sa lewa na nodra cakacaka na tamata, kei na nodra turaga, ka kaya, 7Dou kakua ni solia tale na co vei ira na tamata me ra bulia kina na vatu-buli, me vaka eliu: me ra lako ga ko ira ka kumuna mai na co; 8ia nai wiliwili ni vatu-buli, era sa daucakava eliu, dou lesia tiko vei ira; dou kakua ni vakalailaitaka: ni ra sa vucesa; o koya era sa tagi kina, ka kaya, Me keimami lako me vakacaboi soro vua na neimami Kalou. 9Me vakabibitaki vei ira na tamata na cakacaka, me ra cakacaka kina; ia me ra kakua ni goleva na vosa lasu.\n10A ra sa lako yani ko ira era lewa na nodra cakacaka na tamata, kei na nodra turaga, a ra sa vosa vei ira na tamata, ka kaya, Sa vosa vakaoqo ko Fero, Au na sega ni solia tiko vei kemudou na co: 11dou lako yani, dou kumuna vei kemudou na co e na yasana dou kunea kina: ia ena sega ni vakalailaitaki vakalailai na nomudou cakacaka. 12A ra sa dui veilakoyaki kina na tamata e na vanua taucoko ko Ijipita, me ra kumuna vata na vu-ni-sila, mei sosomi ni co. 13A ra sa vakusakusataka ko ira era lavaka na nodra cakacaka, ka ra kaya, Dou vakaotia na nomudou cakacaka, na nomudou i tavi e na veisiga, me vaka ni sa rawa tiko na co. 14Ka ra sa vakanakuitataki ko ira na nodra ovisa na Isireli, ko ira era sa lesia na tamata nei Fero era daulavaka na cakacaka, ka ra sa tarogi, ka vaka. A cava dou sa sega ni vakaotia kina na nomudou i tavi vatu buli, e na noa, edaidai talega, me vaka eliu?\n15Era sa qai lako mai ka tagi vei Fero ko ira na ovisa vei ira na Isireli, ka ra kaya, A cava ko ni sa kitaka kina vakaoqo vei keimami na nomuni tamata? 16Sa sega na co sa soli vei keimami na nomuni tamata? a ra sa kaya ga vei keimami, Dou cakava na vatu-buli: ka raica, keimami sa vakanakuitataki na nomuni tamata; ia sa cala ga ko ira na kai nomuni. 17Ia sa kaya ga ko koya, Dou sa vucesa, dou sa vucesa: o koya dou sa kaya kina, Me keimami lako ka vakacaboi soro vei Jiova. 18Ia oqo, dou la'ki cakacaka; ia ena sega ni soli vei kemudou na co, ia dou na solia ga mai na nomudou i tavi vatu-buli. 19Era sa qai kila ni ra vakaloloma ko ira na ovisa vei ira na Isireli, ni sa kainaki, Dou kakua sara ni vakalailaitaka na nomudou i tavi vatu-buli e na veisiga.\n20A ra sa veisotaraki kei Mosese kei Eroni erau sa tu e na gaunisala, ni ra sa tale maivei Fero: 21a ra sa kaya vei rau, Me raici kemudrau ko Jiova, ka lewa; ni drau sa vakaboicataki keimami vei Fero, vei ira talega na nona tamata, ka me sa soli kina ki na ligadra nai seleiwau me ra vakamatei keimami.\n22A sa lesu vei Jiova ko Mosese, ka sa kaya, Kemuni na Turaga, a cava ko ni sa vakararawataki ira kina na tamata oqo? a cava ko ni a talai au kina? 23Mai na gauna ka'u a lako kina vei Fero me vosa e na yacamuni, sa caka ca vei ira na tamata oqo ko koya; ia ko ni sa sega dina ni vakabulai ira na nomuni tamata.


A Bula Dina o Joni na Dauveipapitaisotaki?\nWILIKA ENA VOSA Afrikaans Albanian American Sign Language Amharic Arabic Arabic (Lebanon) Armenian Azerbaijani Bislama Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Faroese Finnish Fon French Ga Georgian German Greek Haitian Creole Hausa Hebrew Hiligaynon Hungarian Iloko Indonesian Italian Italian Sign Language Japanese Javanese Kannada Kinyarwanda Kirghiz Korean Lari Lingala Malagasy Malay Malayalam Mapudungun Myanmar Norwegian Oromo Persian Polish Portuguese (Brazil) Portuguese (Portugal) Romanian Russian Russian Sign Language Sango Serbian (Cyrillic) Serbian (Roman) Setswana Shona Sinhala Slovak Slovenian Spanish Swedish Tagalog Thai Turkish Ukrainian Uzbek Uzbek (Roman) Valencian Vietnamese Welsh Yoruba vakaViti\nE cavuti ena Kosipeli na kena itukutuku e dua na turaga o Joni na Dauveipapitaisotaki. A vunautaka na Matanitu ni Kalou e Jutia. Vakacava e dina na itukutuku vakaivolatabu me baleta na turaga qori? Dikeva mada qo:\nE kaya na iVolatabu: “E vunau voli o Joni na Dauveipapitaisotaki ena vanua talasiga kei Jutia, e kaya: “Ni veivutuni, sa voleka na Matanitu vakalomalagi” (Maciu 3:1, 2) Vakacava e vakadinadinataki tale ga na itukutuku qori ena so tale na ivola? Io.\nE vakamacalataka na daunitukutuku makawa ena imatai ni senitiuri o Flavius Josephus, ni o “Joni e kilai tale ga me Dauveipapitaisotaki e dau vakasalataki ira na Jiu ena ivakarau ni bula mera muria,” oya “nodra vakaliuca na Kalou,” kei na “nodra papitaiso.”—Jewish Antiquities, Book XVIII.\nE kaya tale ga na iVolatabu ni o Joni a vakadodonutaki Eroti Anitipasa na iliuliu ni yasayasa o Kalili kei Peria. E dau tukuna o Eroti ni dua na Jiu e muria tiko na Lawa. E vakalewai Eroti o Joni ni vakamautaka na wati tacina vakacabecabe o Erotiasa. (Marika 6:18) E vakadinadinataki na itukutuku qori ena so tale na ivola.\nE kaya o Josephus ni “domoni Erotiasa” o Anitipasa, qai “sega ni rere ni kerei koya me rau vakamau.” E vakadonuya o Erotiasa mani biuti watina me rau vakamau kei Anitipasa.\nE vakamacalataka tale ga na iVolatabu nira “tabili vua [Joni] na kai Jerusalemi, o ira kece mai Jutia, kei ira kece ena yasayasa vakaJoritani, e qai papitaisotaki ira ena uciwai na Joritani.”—Maciu 3:5, 6.\nE tokona tale ga na vakamacala qori o Josephus, e vola ena nona ivola nira gole yani vei Joni e dua na “ilala levu,” qai “vakayaloqaqataki [se uqeti] ira nona ivunau.”\nKe sa vakadeitaka na daunitukutuku makawa o Josephus ni bula dina o Joni na Dauveipapitaisotaki, e dodonu tale ga meda vakadeitaka qori.\niMeli iMeli A Bula Dina o Joni na Dauveipapitaisotaki?


Kerekere na iVakadinadina i Jiova ina Mataveilewai e Rostov me Baleta na iTotogi ni “Tiko Yavavala”\nVeika Vakalawa e Rusia\nWILIKA ENA VOSA Afrikaans Albanian Armenian Azerbaijani Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Ewe Finnish French Georgian German Greek Hungarian Indonesian Italian Japanese Kikaonde Kinyarwanda Kirundi Korean Lithuanian Malagasy Norwegian Polish Portuguese (Brazil) Romanian Russian Sepedi Serbian (Cyrillic) Serbian (Roman) Slovak Slovenian Spanish Swahili Swedish Tagalog Turkish Ukrainian Xhosa Zulu vakaViti\n28 NOVEBA, 2014\nKerekere ina Mataveilewai e Rostov—ena Soli na Galala Vei Ira na iVakadinadina i Jiova se Era na Vesu?\nEna rogoci ena Mataveilewai e Rostov ena ika11 ni Tiseba, 2014, na nodra kisi na le 16 na iVakadinadina i Jiova mai Taganrog, e Rusia. Era veilewaitaki nira dau tiko ena soqoni ni nodra lotu, ra tuvanaka tale ga na kena vakayacori.\nNa ituvaki era sotava qori na iVakadinadina e tekivu ena 2011 ena gauna era vaqaqara kina na vakailesilesi ena nodra vale, ra katona lo tale ga na nodra soqoni ni lotu. Qori e vakavuna mera totogitaki kina. Oti e 15 na vula ni veilewai e qai tauca ena ika30 ni Julai, 2014 na Mataveilewai e Taganrog na kedratou itotogi e le vitu vei ratou na le 16 qori. Eratou totogitaki kece vakailavo na le vitu, e le va ratou bala e valeniveivesu me dua na gauna balavu. E totolo ga nona veisautaka o turaganilewa na lewa e tau. E mani bokoca na itotogi e tau vei ratou na le ciwa tale na iVakadinadina, ia e kaya ni ratou vakaitavi ena cakacaka e vakavuna na tiko yavavala. Era kerekere tale na le 16 qori me bokoci na kisi era veilewaitaki kina.\nE kerekere tale ga na dauveibeitaki ena mataveilewai e Rostov me ratou vesu na le va na italatala ni iVakadinadina ni rogoci oti na kisi. E kerea tale ga me kua ni bokoci na kedratou itotogi na le ciwa tale na iVakadinadina ni ratou vakaitavi ena cakacaka e “vakavuna na tiko yavavala.”\nE kaya o Vasiliy Kalin na mata mai na valenivolavola ni iVakadinadina i Jiova e Rusia: “Au nuitaka ni na raica na Mataveilewai e Rostov me tau vakadodonu na lewa vei ira na le 16 era vakararawataki voli ena ka e vauca na nodra vakabauta, mera vagalalataki tale ga mai na veibeitaki.”\nKerekere ina Mataveilewai e Rostov—Soli na Galala ni Sokalou Vei Ira na iVakadinadina i Jiova se Era na Vesu?\nE tukuna na Mataveilewai, “Eda Sega ni Tiko qo ena 1937”


Vunilolo kei na Bibi ni Vakabauta | Bula i Jisu\nVunilolo kei na Bibi ni Vakabauta\nMACIU 21:19-27 MARIKA 11:19-33 LUKE 20:1-8\nNA VUNILOLO MALAI—BIBI NA VAKABAUTA\nVAQAQAI NA LEWA I JISU\nA biuti Jerusalemi o Jisu ena yakavi ni Moniti me lesu i Pecani ena baba tokalau ni Ulunivanua ni Veiolive. De dua a moce ena nodratou vale nona itokani o Lasarusa, Meri kei Marica.\nSa mataka ni ika11 ni Naisani, e lesu tiko o Jisu kei ratou nona tisaipeli i Jerusalemi. Qo e iotioti ni gauna me gole kina o Jisu ena valenisoro. E iotioti tale ga ni siga ni nona cakacaka vakaitalatala ni bera ni solevutaka na Lakosivia, tauyavutaka na iVakananumi ni nona mate, veilewaitaki qai vakamatei.\nNi ratou takosova na Ulunivanua ni Veiolive ena ilakolako mai Pecani i Jerusalemi, a raica o Pita na vunikau a cudruva o Jisu ena mataka nanoa. E kaya sara: “Rapai, ni raica, sa malai na vunilolo oni cudruva.”—Marika 11:21.\nNa cava e cudruva kina o Jisu na vunilolo? Ni vakamacalataka na vuna, e kaya o Jisu: “Au tukuna vakadodonu vei kemudou, ke tu vei kemudou na vakabauta dou qai sega ni vakatitiqa, dou na rawa ni cakava na ka au cakava ina vunilolo, dou rawa sara mada ga ni kaya ina ulunivanua qo, ‘Mo talave, mo kolotaki i wasawasa,’ ena yaco dina. Ena soli tale ga vei kemudou na ka kece dou kerea ena masu ke dou kerea ena vakabauta.” (Maciu 21:21, 22) E taleva tiko ga na ka e tukuna e liu me baleta na vakabauta, ni rawa ni tosoya na ulunivanua.—Maciu 17:20.\nA cudruva o Jisu na vunilolo me vakavulica kina ni bibi me vakabauti na Kalou. E kaya: “Ni ka kece dou masulaka se kerea, dou vakabauta ni na rawa, dou na qai rawata dina.” (Marika 11:24) Qori e ka ni vuli vei keda kece na imuri i Jisu! Ena yaga sara vei ratou na yapositolo ena veivakatovolei ratou sa vakarau sotava. Ia e dua tale na ka e veisemati kina na malai ni vunilolo kei na vakabauta.\nMe vaka ga na vunilolo, e veivakacalai na kena irairai na matanitu o Isireli. Era veiyalayalati kei na Kalou na lewenivanua, era rairai muria tiko na nona Lawa. Ia e sega vei ira na vakabauta, e ca tale ga na ka era vuataka. Era cata mada ga na Luve ni Kalou! Na nona cudruva gona o Jisu na vunilolo e sega ni vua, e vakaraitaka kina na ka ena yaco ina matanitu o Isireli ni sega ni vakabauta qai sega ni vua.\nEratou sa yaco i Jerusalemi o Jisu kei na nona tisaipeli. E gole tale ina valenisoro o Jisu qai veivakavulici kina me vaka ga na nona ivakarau. Nira nanuma lesu na iliuliu ni bete kei na nodra qase na lewenivanua na ka e cakava o Jisu vei ira na dauveisau ilavo, era tarogi koya sara: “Na lewa mai vei o cakava kina na veika qo? O cei e solia vei iko na lewa qori?”—Marika 11:28.\nSa qai sauma o Jisu: “Au na taroga vei kemuni e dua na taro. Moni sauma mai, au na qai tukuna vei kemuni se lewa mai vei au vakayacora tiko kina na veika qo. Na veipapitaisotaki i Joni e vu mai lomalagi se vu vakatamata? Ni sauma mai.” Sa vuki na uto, era sa tarogi tale na dauveitusaqati. Era veivosakitaka na bete kei ira na qase na ka mera kaya: “Ke da tukuna, ‘Mai lomalagi,’ ena qai kaya, ‘Na cava ga oni sega ni vakabauti koya kina?’ Ia eda sega ni rawa ni tukuna, ‘E vu vakatamata’!” Era rere ni tukuna qori “nira vakabauta kece tu na lewenivanua ni parofita o Joni.”—Marika 11:29-32.\nEra sega ni sauma rawa na taro i Jisu na dauveitusaqati. Era mani kaya: “Keimami sega ni kila.” E kaya vei ira o Jisu: “Au na sega tale ga ni tukuna vei kemuni se lewa mai vei au cakava kina na veika qo.”—Marika 11:33.\nNa cava e namaki me yaco ena ika11 ni Naisani?\nNa cava e vakavulica o Jisu me baleta na vunilolo malai?\nE sauma vakacava o Jisu nodra taro o ira na via kila se lewa mai vei e vakayacora kina na veika qo?\niMeli iMeli Vunilolo kei na Bibi ni Vakabauta\njy wase 105 t. 244-245


The Fiji Times Online | Nai Lalakai Online | Karua ni lesilesi\nKarua ni lesilesi VILIAME ODRO | Tuesday, April 18, 2017\nAU vakavinavinaka vakalevu ki na tabana ni Na i Lalakai e na kena vakasokumuni mai na i tukutuku e na loma ni vanua kei na i tukutuku ni lotu e na tabacakacaka o Nasolo e na Yavusa ko Namacuku.\nE vakaraitaka toka mai o Talatala Alivereti Bulai na i Talatala ni Tabacakacaka o Nasolo ni dua na ka na nona vakavinavinaka e na nona tabacakacaka ka veiqaravi tiko kina e na siga nikua.\nE kaya ko Bulai ni a kunekunetaki na tabacakacaka vou oqo e na yabaki 1997 e na nodra yalovata sara ga na lewe ni tabacakacaka e na kena tutaki na cakacaka ni Kalou. Tomana ni valenilotu oqo e Nasolo e dau wili tu e liu ki na tabacakacaka ko Nailaga.\nIa, era sa mani bose na lewe ni lotu, ka vakamuri na kena veigacagaca kece ni ra sa vinakata me sa dua ga na nodra tabacakacaka vakataki ira.\nE kaya o Bulai ni a qai mani vakavotukanataki na nodra gagadre e na yabaki 1997 ka yacova tiko mai na yabaki oqo.\nMe yacova mai oqo e sa yabaki 20 na nodra veiqaravi voli mai me dua na tabacakacaka o Nasolo, mai na yasana levu oqo ko Ba.\nKuria e na nona kaya ni tolu tiko na valenilotu ni Tabacakacaka o Nasolo, a ya ko Nasolo, Ketenikula kei Koronubu na nodra i tikotiko na dauteidovu.\nTomana na nona i vakamacala o Bulai ni i matai ni talatala me tauyavutaka na Tabacakacaka oya, e dua na turaga ni Lamiti mai Gau o Talatala Temo Tawake.\nKena i karua e dua na turaga ni Vutia mai Rewa, o Talatala Isimeli Koroi, katolu o talatala Manaeru Ratulau (Macuata), i kava o Talatala Epeli Lutua turaga ni Vanua Levu (vakacegui e na vuku ni tauvimate).\nNa i kalima ni talatala me laki veiqaravi o Talatala Aporosa Mataqila (Nadroga) ka kena i ka ono o Talatala Alivereti Bulai, ka se qai karua ni nona i lesilesi oqo ki na Tabacakacaka o Nasolo.\nE kaya o Bulai ni i matai ni nona i lesilesi oya na Tabacakacaka o Burelevu mai Waimaro e Naitasiri.\nTinia ni vinaka sara ga vua na veiqaravi e na Tabacakacaka o Nasolo, ka tiko talega kina na i tikotiko vaka i Talatala kei na i liuliu ni yavusa o Namacuku.


Na iVakadinadina ni Parofita ko Josefa Simici\n“Ena yakavi ni ika ruasagavulu kadua ni Sepiteba  … au sa tekivu masu ka vakatakekere vua na Kalou Kaukauwa. …\n“Ia niu sa masu tiko ga vua na Kalou, au sa raica e dua na rarama ni sa basika mai ki na loma ni noqu rumu, a sa rarama cake tiko ga me yacova ni sa uasivia na rarama ena sigalevu tutu, ena gauna au raica kina vakasauri e dua na tamata ena yasa ni noqu idavodavo, e tu voli ga e maliwa lala, ni sega ni tara na yavana na buturara ni vale.\n“Sa vakaisulu tu ena dua na icurucuru balavu ka sa vakasakiti sara na kena vulavula. Na kena vulavula sa uasivia na veika vulavula kecega au sa raica oti e vuravura; au sega talega ni vakabauta ni rawa ni dua na ka vakavuravura e caka me uasivia na kena vulavula kei na kena uasivi. E sega ni vakaisulu na qeteqete ni ligana, kei na tolo ni ligana, me sivia vakalailai na nona ilabeniika; sa vakatalega kina na yavana, ena dela ni nona qurulasawa. E sega talega ni vakasulumi na uluna kei na domona. Au raica rawa talega ni sega tale ni dua na isulu e daramaka tu ia na icurucuru balavu ga oqo, me vaka ni tadola tu, ka rawa niu raica yani na lomaserena.\n“E sega walega ni uasivi sara na vulavula ni nona icurucuru balavu, ia na kena ivatuka kece sara ga e sega ni vakamacalataki rawa na kena lagilagi, ia na kena irairai sa vaka na tibi ni liva. Sa rarama sara na loma ni rumu, ia sa sega ni vaka na kena iserau kei na iserau ni vanua e tu kina. Ena imatai ni gauna au raici koya yani kina, au a rere; ia e sega ni dede sa seyavu yani na rere oqori.\n“A kacivi au ena yacaqu, ka kaya vei au ni sa italai mai na iserau ni Kalou ki vei au, ka yacana ko Moronai; ni sa digitaki au na Kalou me’u qarava e dua na cakacaka; a kaya ni na rogo na yacaqu vei ira na veimatanitu, veimataqali kei na duivosavosa; e so era na taleitaka, ka so era na vosacataka.\n“E mai kaya ni sa maroroi tu e dua na ivola, ka volai ena peleti koula, ka tukuni kina na kedra itukutuku o ira era a tawana tu e liu na vanua oqo, kei na vanua era vu mai kina. E kaya tale ga ni sa tu ena ivola ko ya na taucoko ni Kosipeli tawamudu, me vaka a solia na iVakabula vei ira era a tawana tu e liu na vanua oqo.\n“Ka vakakina, ni sa maroroi vata tu kei na rua na vatu ena vucu siliva—ia na vatu e rua oqo, ka rau qasoti ki na dua na peleti ni sere, sai koya na ka sa vakatokai me Urimi kei na Cumimi—sa maroroi vata tu kei na peleti; ia na kena taukeni ka vakayagataki na vatu oqo sai koya sa vakatokai me ‘daurairai’ ena veigauna e liu; ka sa vakarautaka na Kalou me baleta na kena vakadewataki na ivola. …\n“A tukuna tale vei au, ni ena gauna au sa na taura kina na peleti oqori e mai tukuna tiko—ni se bera ni yaco mai na gauna me na tauri kina—meu na kakua sara ni vakaraitaka vua e dua tale na tamata; me kua talega na peleti ni sere kei na Urimi kei na Cumimi; ia vei ira ga ena vakaroti vei au meu vakaraitaka vei ira; kevaka e sega au na vakarusai. Ni keirau veivosaki tiko me baleta na peleti, a dolavi ki na noqu vakasama na raivotu kau raica na vanua e maroroi tu kina na peleti, e matata ka makare vinaka sara kau na kila na vanua oqori kevaka au na sikova.\n“Ni sa tinia na nona itukutuku, sa tekivu seyavu mai na rarama e loma ni vale, ka sa la’ki vakavolivoliti koya ga na italai a vosa tiko vei au; a sa vakatiko ga kina me yacova ni sa butobuto taucoko na loma ni vale, ka sa rarama duadua ga ko koya; sa qai dodo vakasauri cake ki lomalagi e dua na sala, sa lako cake kina ko koya me yacova ni sa yali yani vakadua, raica sa mai vakatale tu ga yani na kena irairai ena gauna e se bera ni rairai mai kina na rarama vakalomalagi oqo na noqu rumu.\n“Au davo koto ga ka vakasamataka na matata vinaka ni veika au a raica, ka’u sa vakasakita vakaidina na veika sa mai tukuna vei au na italai veivakurabuitaki oqo; ena noqu vakanananu tiko oqori, au kurabui vakalevu dina ni’u raica ni sa tekivu rarama tale mai na loma ni noqu rumu, ka sega ni dede sa tu tale ena yasa ni noqu idavodavo na italai mai lomalagi.\n“A tekivu tukutuku, ka taleva lesu tale na veika vata ga a tukuna ena imatai ni nona veisiko mai, e sega sara ga na ka e duidui kina; ia ni sa oti, a qai tukuna ni na cudruvi sara ko vuravura, ka na lala mai ena vuku ni dausiga, na iseleiwau, kei na mate dauveitauvi; ia ena yaco na lewa veivakararawataki vei ira na itabatamata ga oqo. Ni sa tukuna oti na veika oqo, sa qai cabe cake tale me vaka a vakayacora e liu.\n“Ena gauna oqo, sa yavalati sara vakalevu na noqu vakasama, ka dredre kina me’u moce, au sa mani davo koto ga ka luvuci au na kurabui ena veika au sa raica ka rogoca. Ia sa qai toro cake ga na noqu kurabui ni’u raica ni sa tu tale ena yasa ni noqu imocemoce na italai vata ga oqo, ka’u rogoca na nona taleva ka tokaruataka tale vei au na veika vata ga me vaka e liu; a vakuria ena dua na ivakasala vei au, ka tukuna ni na tovolea ko Setani me temaki au (me vaka na ituvaki dravudravua ni matavuvale nei tamaqu), meu taura na peleti meu vutuniyau kina. E vakatabuya sara vei au na ka oqo, ka kaya meu kakua ni nanuma e dua tale na ka ena vuku ni peleti ia meu vakalagilagia ga kina na Kalou, ka me’u kakua ni vakauqeti ena dua tale na inaki, ia na tarai cake ga ni nona matanitu; kevaka e sega au na sega ni taura.\n“Ni sa oti na ikatolu ni nona rairai mai, sa lesu cake tale ki lomalagi me vaka e liu, ka’u sa mai biu tale koto me’u vakananuma na ka levu ka veivakurabuitaki au se qai sotava oti; ia e sa qai cabe ga na italai mai lomalagi ena ikatolu ni gauna mai vei au, sa tagi na toa, ka’u kila ni sa voleka ni kida na mataka, kena ibalebale oqo, ni voleka ni taura na bogi taucoko ko ya na neirau veivosaki tiko.\n“Oti ga vakalailai au sa duri mai, ka tekivu qarava na itavi e dodonu me’u dau qarava ena veisiga me vaka na kena ivakarau; ia, ni’u laki tovolea me’u cakacaka me vaka ena veigauna kecega, sa sega ni rawa ni sa wawale vakalevu sara na yagoqu ka sega ni rawa ni’u cakacaka. Keirau a cakacaka vata tiko kei tamaqu, ka sa siqema rawa ko koya ni dua na ka e sa manati au, ka tukuna me’u lesu tale ki vale. Au sa lako ka noqu inaki me’u lesu tale ki vale; ia, ni’u tovolea meu kosova na bai ni vanua keirau cakacaka tiko kina, sa malumalumu sara na yagoqu, au a bale sobu ki na qele ka lecai yaloqu sara koto.\n“Na imatai ni ka au vakila mai ni vaka me vosa tiko e dua na domo ni tamata, ka cavuta mai na yacaqu. Au rai cake yani, ka raica na italai vata ga oqo ni tucake donuya tu na uluqu, ka vakavolivoliti koya na rarama me vaka e liu. A baci tukuna taucoko tale vei au na veika a sa tukuna mada vei au ena bogi, ka qai vakaroti au me’u lesu vei tamaqu ka tukuna vua na raivotu kei na ivakaro sa soli vei au.\n“Au a muria na nona ivakaro; ka lesu vei tamaqu ki na were, ka’u tukuna vua na veika kece. A kaya vei au ko koya ni oqori na veika va-Kalou, ka tukuna me’u lako ka kitaka me vaka sa vakaroti au kina na italai. Au biuta na were, ka lako ki na vanua a tukuna vei au na italai ni maroroi tu kina na peleti; ia me vaka na matata vinaka ni raivotu au a raica, au a kila na vanua ko ya ena gauna ga au yacova yani kina.\n“Ena yasa ni koro ko Menijesita, ena yasayasa vaka-Onitario mai Niu Ioka, e tu kina e dua na ulunivanua levu toka, oqo na ulunivanua cecere duadua ena vanua ko ya. Ena ra ni ulunivanua oqo, sega ni yawa mai delana, ena ruku ni dua na vatu levu, era tu kina na peleti, e tawa tu ena dua na kato vatu. E vavaku na vatu oqo ka rodu cake e loma donu, ka qai mamare sobu na batina, o koya sa votu tu mai kina e dela ni qele na kena loma donu ka tabulu tu na batibatina.\n“Ni’u sa qeva tani rawa na qele, au qai taura e dua na kau, vakaciqira e ruku ni vatu ka tulega cake. Au iro yani ki loma ni kato ka raica ni sa tu dina kina na peleti, na Urimi kei na Cumimi, kei na peleti ni sere, me vaka a tukuna vei au na italai. Na kato era tawa tu kina e caka ena kena kabiri vata na vatu ena dua na mataqali simede. Ena boto ni kato e rau davo vakababa koto kina e rua na vatu, ka ra qai dabe yani e deladrau na vatu oqori na peleti kei na veika tale eso.\n“Au sa segata sara me’u taura, qai vakatabui au ko koya na italai, a kaya tale vei au ni se bera mai na gauna me na tauri kina, ena sega tiko ni yaco mai, me yacova ni sa oti e va na yabaki mai na siga ko ya; ia e tukuna vei au me’u na lako tale mai ki kea ni oti e rauta ni dua na yabaki mai na gauna ko ya, me keirau na mai sota kina, ia me’u na dau vakayacora tiko vakakina me yacova na gauna me sa na tauri kina na peleti.\n“Me vaka, na ivakaro sa soli vei au, au dau lako ena mua ni veiyabaki, ena veigauna yadua oqori au dau raica e kea na italai vata oqo, kau sa dau vakasalataki ka vakavukui ena neirau veitalanoa yadua, me baleta na veika ena vakayacora na Turaga, ka vakakina na sala kei na iwalewale cava me na cicivaki kina na nona matanitu ena veisiga mai muri. …\n“Ni sa toso tiko na gauna ka sa yaco mai na gauna me’u taura kina na peleti, na Urimi kei na Cumimi, kei na kena peleti ni sere. Ena ika ruasagavulu karua ni Sepiteba, dua na udolu walunadrau ruasagavulu kavitu, ni’u baci lako tale me vaka na kena ivakarau ni oti e dua na yabaki ki na vanua era maroroi tu kina, sa solia mai vei au na italai vakalomalagi vata ga ko ya, vata kei na kena ivakaro oqo: ni sa noqu itavi na kedra maroroi; kevaka au na laiva me kau tani vakailoa, se ena noqu vakawelewele, au na tamusuki tani; ia kevaka au na segata ena noqu igu meu maroroya, me yacova na gauna ena mai kauta kina ko koya, na italai, era na taqomaki tu.\n“A sega ni dede au sa kila na vuna ka vakaroti vakabibi tiko kina vei au me’u taqomaka ka maroroya vinaka na peleti, kei na kena ibalebale e tukuna kina na italai ni ena gauna au sa cakava oti kina na veika e gadrevi e ligaqu, ena qai lakova mai. Ena gauna ga e kilai kina ni sa tiko vei au na peleti, sa tekivu sagai sara vakaukauwa me kaliraki tani vei au. Era a taurivaka na ivadi kecega era vakasamataka rawa me baleta na inaki oqori. Sa qai gaga cake ga ka ca vakalevu na veivakacacani, ka ra sa qaqarauni sara toka e veigauna na lewevuqa me ra kauta tani mai vei au kevaka e rawa. Ia ena lewa vuku ni Kalou, era a taqomaki vinaka toka ga kina e ligaqu, me yacova niu sa rawata na veika a gadrevi kina mai ligaqu. Ena gauna, sa lesuva mai kina na italai, me vaka sa tuvai tu, au sa solia yani ki vua; ka sa koto ena nona lewa me yacova mai na gauna oqo, na ikarua ni siga ni vula ko Me, dua na udolu walunadrau tolusagavulu kawalu.”\nMe baleta e dua na kena itukutuku taucoko, raica na Josefa Simici—Ai Tukutuku ena Mataniciva Talei.\nSa keli mai na qele na itukutuku makawa oqo, ka rogo mai kina na domodra e dua na mata tamata era sa vosa mai na kuvu ni soso; a sa vakadewataki ki na vosa ni gauna oqo ena isolisoli kei na kaukauwa ni Kalou; ia sa vakadinadinataki va-Kalou, ka tabaki taumada e vuravura ena vosa vaka Peretania ena yabaki 1830 ka yacana The Book of Mormon.


Lisitaki e dua na waqavuka ni vakaitaukei jeti Charter mai se me Nevada na waqavuka rede voleka\nLiu veiqaravi vakabani vakaitaukei na waqavuka Charter Las Vegas, Henderson, Reno, NV jeti waqavuka rede kabani volekati au kacivi 702-919-0800 ena lala na yavana veiqaravi ni vuka ena vakalutuka e qarava tiko kina na kena isau ena bisinisi lailai se levu, Leqa tubukoso, Yadudua na marau vata kei na noqu manumanu maroroi na waqavuka veiyaloni? Me na veivuke vinaka duadua waqavuka kabani o rawata ki na nomu icavacava ka tarava vakatotolo ka vakarawarawa kacivi 702-919-0800 eso tale na vanua voleka vei iko\nMe baleta na bisinisi ni vuka, na veiqaravi ni tu e vakarautaka e dua na vanua vakaitaukei kina na ira na itokani e rawa ni liutaka na bose ni bisinisi ka sega ni vakataotaki vinaka duadua ni nodra gauna ni veilakoyaki. Na nomudou dro rawa dau vakavodoki iko mai ena dua na rara ni waqavuka voleka yani ki na nomu itikotiko kei na kauti iko ki na dua voleka cake ki na nomu icavacava, vakalailaitaki na gauna e gadrevi me baleta na veilakoyaki ni qele nomu ilakolako.\nNanuma na gauna o ya, vakacegu, kei na betena na vosa e so na tamata era na nanuma beka ni gauna era nanuma kina ni lisitaki na jeti vakaitaukei\nEra na rawa ni dua na ka ni veigauna sa oti na gauna ni wawa kevaka o sa redetaki ni dua veiqaravi ni vuka ni tu ni jeti vakaitaukei mai Nevada. Sa rauta na gauna ni wawa vakatautauvata 4 me 6 na miniti. Ko na tekivu na nomudou dro ena levei kina na balavu ni laini ena igunugunu na jeke ni iyaya, ticketing, ka sa vakatorocaketaka sara na tataqomaki ka icili na nomu waqavuka.\nO rawa ni vakamatatataka na mataqali kakana mo namaka, na brands ni yaqona o vinakata kei na iwiliwili ni era se itokani o gadreva mo kauta tiko. Sa rawa me vakarawarawataka me vaka na veika e gadrevi ena nomu.\nYou might find Empty leg deal from or to Nevada area’ e dua na vosa e vakayagataki ena cakacaka ni waqavuka me baleta na lesu lala mai ni dua na waqavuka vakaitaukei veivosakitaka dua ga na sala.\nDikeva rawa na nomu na siti voleka duadua e ra me ikuri ni itukutuku ena yadudua na waqavuka chartering mai Nevada.\nSiti o Vatu Gardnerville Ranchos Ypeamu Spring Valley\nCarson City Henderson Paradise Na buca ni matanisiga\nElko Las Vegas Reno Vualiku kei Las Vegas\nCakacaka Caka cala Sparks Fernley\nYava lala vuka Utah | vuka vakaitaukei tu Las Vegas


The Fiji Times » Voleka ni daro na sota\nVoleka ni daro na sota\n22 September, 2014, 10:07 am\nUpdate: 10:07AM E A mai voleka ni mai daro na nodrau qito na timi ni BLK Nadroga kei na Manubhai Suva ena Vakarauwai sa oti ena rara mai Lawaqa.\nOqori e vu mai nodra veitokoni na veiliutaki ni unioni ni Nadroga vua na timi ni Malolo ena nona sega ni qito o Malolo ena fainala ni vakatagedegede na Ba Division.\nTukuna na petereni ni Unioni ni Nadroga o Ratu Aisea Waka Volavola ni dodonu me dau vakatulewa vakadodonu na Fiji Rugby Union.\nO iratou na cauravou ni Nadroga eratou qito tiko ena Malolo sa ratou vakamuria vakadodonu taucoko na ka e dodonu me caka ni bera ni ratou laki qito tale kina dua na unioni.\nE tolu na siga nodratou tiko mai Suva na i vakailesilesi ni Malolo kei na Turaga na Tui Lawa ena nodratou saga me ratou veisautaka na FRU na nodratou vakatulewa.\nIa ni sa sega ga ni veisau na vakatulewa koya, keimami sa mani nanuma kina me kua ni caka na qito kei Suva ka kena i kuri oqori ni se vo tiko me sauma mai vakaoti na FRU e so nai lavo kina Unioni ni Nadroga, tukuna o Ratu Waka.\nNisa vakasavui na i tukutuku vei ira na cauravou ni Nadroga ni sa sega ni caka na qito, era sa veisau sara ka so era sa biuta sara ga na keba e Talenavuruvuru mera laki gunu yaqona.\nIa vei ira na gole yani ki sara qito era kurabui ni sa tukuni nisa sega ni caka na qito, so era vosavosa ni lusi nodra i vodovodo ni tolili ka levu ga na dau veitokoni yalo dina era duri tu e yasa ni bai e tuba.\nE tukuna o Bob Moore e dua na turaga saravanua mai Ositerelia kasa dara tu na i seqeleti ni Nadroga nona rarawa ni sa mai daro na qito.\nAu tu mai Serene, au dau rogoca tu ga na timi ni Nadroga, noqu gade mai oqo e Viti au via mai saravi iratou sara ga ia kena seva ni sa sega ni caka na qito au sa lesu tale ki na Otela, tukuna na turaga ni Ositerelia oqo.\nIa ea qai dua tale na veivosaki ea caka me mai wali kina na leqa oqo ka da dau kilai tani kina na kawa i Taukei ea qai curu e loma oya ka mani lewai tale kina mesa na caka ga na qito.\nEa qai ia na veiqiriyaki mera lesu tale yani na vica na cauravou era sa gole ki tuba, ena gauna vata oqori na timi ni Suva esa vakaukauwa yago tiko mai kina e na rara e Lawaqa nisa vo e tinikalima na miniti me tekivu na qito.\nTukuna o manidia ni Nadroga Iliavi Kato nisa viriviritaki ga vei ira na cauravou na i siqeleti ka tukuni mera vakusakusa de qai kauta o Suva na bilo na Farebrother kevaka eratou bera i loma ni rara.\nO Nadroga e sega tale ni qai va katakata, e biubiu tu ga yani e Talenavuruvuru vakadua i loma ni gym, vica ga na miniti na vakadre ni masela ka ra curu sara yani e loma ni rara, lagati na sere ni matanitu, tekivu sara na qito, tukuna o Kato.\nEna gauna vata oqori sa ra tabili tale mai ki loma ni rara o ira na sa laki wawa tolili tu mera lesu tale ki vale\nAu vakavinavinaka vei ira na cauravou yadudua ni Nadroga ena yalo ni vakarorogo e tiko vei ira kei na cakacaka vata baleta na vica na miniti oya, e vica na miniti dredre dina, kuria o Kato.\nE saga na i Lalakai me dua mai na nona i tukutuku na CEO ni FRU e taqiri lala tu ga nona talevoni veikauyaki ni qiriti vakatolu.


The Fiji Times » Veisiko o Usamate vei ira na noda mai Niu Siladi\nVeisiko o Usamate vei ira na noda mai Niu Siladi\nERA cauraka na wekada era cakacaka tu mai Niusiladi ena ituvatuva ni matanitu na veika era sotava tiko, ena vuku ni veiqaravi ena i teitei ni vuanikau kei na kakana draudrau mai keya.\nEra marau vakalevu na nona sikovi ira yani na Minisita ni Cakacaka, o Jone Usamate ena macawa sa oti ka rawa ni laki vakadinadinataka na veika e ra lako curuma na noda era a gole tiko ena i tuvatuva ni matanitu o Niusiladi kei Viti.\nEra vakaraitaka na nodra kauwai ena vuku ni vanua era vakatikori kina, na kedra i sau, kei na sau levu ni veilakoyaki.\nEra raica talega ni duidui na i sau era ciqoma ena nodra waqanivola.\nEra gadreva talega me ra na vakamatautaki rawa ena dua na yalava ni veiqaravi ni bera ni ra laki qarava tale e dua na cakacaka.\nVakadeitaka o Usamate ni dodonu me na vakavinakataki na tikina oqori, ka me sa vakayacori ga na veidinadinati ena vuku ni cakacaka vakaoqo, baleta me rawa ni ra vakarautaki ira vinaka na tamata cakacaka ena veika ena gadrevi me ra na cakava.\nE a tiko o Usamate ena dua talega na bose ka ra sota kina na itaukei ni cakacaka, ka vuqa na i tukutuku oqo era laki veitalanoataka.\nE mai vakananumi talega ena yabaki oqo na i ka tini ni yabaki e mai veisemati kina na matanitu o Niusiladi kei na matanitu ena Pasifika ena nodra vakacakacakataki na lewenivanua e na Pasifika ena veiqaravi ena tabana ni teitei mai Niusiladi.\nVakadeitaka o Usamate ni sa taura talega na nodratou yasa ni veitalanoa na i taukei ni cakacaka, ka dua na bolebole levu talega na nodra laki vakamatautaki ira na noda ena dua na vanua vou kei na vanua ni veiqaravi vou era se vulagi kina.\nEna vula rua sa oti, e sa mai kacivaka raraba na minisitiri e vica vata na tikina,kei na koro era sa mai vakatabui tiko na lewenikoro era sema kina ni ra na sega ni digitaki ena porokaramu ni veivakacakacakataki oqo ki vanua tani.


Veimaliwai Vakaveitacini: Cava Meu Veiyaloni Kina? | Ra Taroga na iTabagone\nWILIKA ENA VOSA Afrikaans Albanian Amharic Arabic Arabic (Lebanon) Armenian Azerbaijani Azerbaijani (Cyrillic) Belize Kriol Brazilian Sign Language Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitumbuka Croatian Czech Danish Dutch Ecuadorian Sign Language English Estonian Ewe Finnish French Georgian German Greek Haitian Creole Hausa Hebrew Hiligaynon Hindi Hindi (Roman) Hungarian Iban Icelandic Iloko Indonesian Italian Japanese Kachin Kamba Kazakh Kazakh (Arabic) Kiluba Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Maltese Myanmar Nepali Norwegian Nzema Pangasinan Papiamento (Aruba) Papiamento (Curaçao) Persian Polish Portuguese (Brazil) Portuguese (Portugal) Romanian Russian Sepedi Serbian (Cyrillic) Serbian (Roman) Setswana Shona Sidama Sinhala Slovak Slovenian Spanish Sunda Swahili Swedish Tagalog Tatar Telugu Thai Tigrinya Tsonga Turkish Turkmen Twi Ukrainian Umbundu Uzbek Uzbek (Roman) Vietnamese Welsh Xhosa Yoruba Zulu vakaViti\n“Noqu itokani vinaka duadua, ia e kequ meca tale ga”\nRua na vuna mo veiyaloni kina\nRatou nomu itokani vinaka duadua na tacimu, ia rawa tale ga ni ratou kemu meca. Dua na ka nomudou dau veilomani, ia so na gauna ratou na vakacudrui iko sara ga. E kaya o Helena e yabaki 18: “E dau vakacudrui au sara ga o taciqu, e kila vinaka na ka me tukuna se cakava meu katakata kina!”\nE rawa ni wali eso na veileqaleqati vakaveitacini ke rawarawa ga nomudou veitalanoa qai veivosakitaka vakavinaka. Kena ivakaraitaki:\nRau veibataka na veitacini tagane na rumu rau vakayagataka tiko ke dua vei rau e via tiko taudua kina. Ia ena wali na leqa qori ke rau dau veirogorogoci, rau qai kauaitaka tale ga na ka rau dui vinakata vakaveitacini. Me muri tale ga na ivakavuvuli vakaivolatabu ena Luke 6:31.\nRau daramaki i sulu na veitacini yalewa qai sega ni rau dui kerea. Ena wali na leqa qori ke rau veivosaki vakavinaka, qai biuta na iyalayala ni ka rau rawa ni cakava. Me muri tale ga na ivakavuvuli vakaivolatabu ena 2 Timoci 2:24.\nIa eso na ituvaki e ca sara, rawa tale ga ni sotavi kina e levu na leqa. Dikeva mada ena iVolatabu e rua na kena ivakaraitaki:\nE tini ena leqa nodrau vuvutaki Mosese na tacina o Miriama kei Eroni. Wilika na Tiko Voli Mai na Lekutu 12:1-15. Tarogi iko mada: ‘E rawa vakacava meu kua ni vuvutaki ratou na taciqu?’\nNa levu ni nona cudru o Keni e vakamatei Epeli na tacina. Wilika na Vakatekivu 4:1-12. Tarogi iko mada: ‘Au na lewa vinaka vakacava noqu cudru niu veivosaki kei ratou na taciqu?’\nSe mani dredre vakacava nomu saga mo veiyaloni kei ratou na tacimu, e rua na vuna ena yaga kina nomu sasaga.\niVakatakilakila ni yalomatua. E kaya o Alex: “E dau totolo noqu cudruvi rau na taciqu yalewa. Ia qo au sa sega ni yalototolo au sa dau vosoti rau ga. Au rawa ni kaya niu sa yalomatua.”\nE kaya na iVolatabu: “O koya e berabera ni cudru e yalomatua vakalevu, ia o koya e yalototolo e vakaraitaka na nona lialia.”—Vosa Vakaibalebale 14:29.\nEna yaga ni o sa uabula. Ke o sega ni vosota rawa nodratou ivalavala na tacimu, ena qai dredre sara ni o veimaliwai kei watimu, dua drau cakacaka vata, nomu boso, se dua tale ni yaco na ituvaki va qori.\nKa dina: Ena vakatau na vinaka ni nomu bula mai muri ena ivakarau ni nomu veivosaki kei na ka o cakava mo walia kina na leqa. Na vanua vinaka o rawa ni vakatovotovotaka kina qori vei ratou e vale.\nE kaya na iVolatabu: “Ke rawa, saga moni veiyaloni kei ira na tamata kece.”—Roma 12:18.\nVakacava o vinakata mo vukei ratou na tacimu na kena wali na leqa ena kemudou maliwa? Wilika “Ka era kaya nomu icaba,” qai raica na ka me vakaleweni, “Veiyaloni kei Ratou na Tacimu.”\n“Keitou le va na veitacini yalewa, au gone duadua. E sega ni rawarawa me vinaka na ivakarau ni neitou veimaliwai. Ia au sa qai liaca ni ratou ga qo ratou kilai au vinaka sara, ratou na tu vakarau tale ga me vukei au.”—Jessica.\n“Eso na gauna au dau vakacudrui tuakaqu, e dau vakacudrui au tale ga o koya. Ia dua na ka noqu lomani koya. E dau vukei au meu nuidei. Au taleitaka nona dau sasaga, e sega ni dau soro. E levu na ka e dau cakava.”—Tyler.\n“Au dau vinakata meu maliwai ira na tamata, e totoka ni rua toka na taciqu tagane. Ia e levu sara na ka au vulica vei rau vakabibi na sala meu veimaliwai kina kei ira na tagane. Dua na ka noqu dau sakitaki rau na taciqu.”—Cameo.\nVeiyaloni kei Ratou na Tacimu\niMeli iMeli Cava Meu Veiyaloni Kina kei Ratou na Taciqu?


Na Cava Meu Kila me Baleta na Vakauitukutuku? | Ra Taroga na iTabagone\nWILIKA ENA VOSA Afrikaans Albanian Amharic Arabic Arabic (Lebanon) Armenian Azerbaijani Azerbaijani (Cyrillic) Bislama Brazilian Sign Language Bulgarian Cambodian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Greek Gun Haitian Creole Hausa Hebrew Hiligaynon Hindi Hindi (Roman) Hungarian Iban Icelandic Igbo Iloko Indonesian Isoko Italian Japanese Kamba Karen (S'gaw) Kazakh Kazakh (Arabic) Kiluba Kinyarwanda Kirghiz Kirundi Korean Latvian Lingala Lithuanian Luganda Macedonian Malagasy Malay Malayalam Maltese Mongolian Myanmar Nepali Norwegian Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese (Brazil) Portuguese (Portugal) Punjabi Punjabi (Roman) Quechua (Bolivia) Quichua (Imbabura) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tamil Tatar Telugu Thai Tsonga Turkish Turkmen Tzotzil Ukrainian Urdu Urhobo Vietnamese Xhosa Yoruba Zulu vakaViti\n:-) Ke yalomatuataki na vakauitukutuku ena talevoni, ena yaga dina ena veivosaki.\n:-( Ke sega ni yalomatuataki, ena vakaleqa nomu veimaliwai kei na kemu irogorogo.\nEna vakamacalataki ena ulutaga qo na ka mo kila me\nBaleti koya o vakauitukutuku kina\niTukutuku o vakauta\nGauna o vakauitukutuku kina\nE vakamacalataki tale ga ena ulutaga qo:\nNa ivakasala me baleta na vakauitukutuku\nNa taro ni vakauitukutuku\nO koya o vakauitukutuku kina\nEra tukuna e levu na itabagone ni sala vinaka duadua ni veivosaki na vakauitukutuku. O na veivosaki kina kei na dua, se o ira kece e tiko vei iko na yacadra, vakavo ke rau sega ni vakadonuya na nomu itubutubu.\n“E sega ni taleitaka o Ta me keirau vosa vakaveitacini vei ira na tagane. Ke keirau vosa vei ira, me keirau vakayagataka na talevoni e lomanivale, mera tiko tale ga kina eso.”—Lenora.\nKa mo kila: Ke o solia vakaveitalia na nomu naba, o na leqa kina.\n“Ke o sega ni qarauna o cei soti e kila na nomu naba, o na rawa ni taura eso na itukutuku se itaba o sega ni taleitaka.”—Semi.\n“Ke o dau vakauitukutuku wasoma vua e dua na tagane ke o yalewa, se vua e dua na yalewa ke o tagane, ena totolo wale ga nomu vinakati koya.”—Sitiveni.\nE kaya na iVolatabu: “O koya sa yalomatua sa kunea na ca, ka sa vunitaki koya.” (Vosa Vakaibalebale 22:3) Ni o qaqarauni, o na sega ni rarawa kina.\niTalanoa dina: “Au veitokani kei na dua na cauravou, au dau vakauitukutuku vua, e dau vakauitukutuku tale ga mai vei au. Au vakasamataka ni keirau veitokani vinaka. Au nanuma ni sega ni dua na kena ca qori, ia e qai tukuna ni sa vinakati au tiko. Niu raica lesu, au liaca ni a sega ga ni dodonu meu vakailala vata kei koya, seu vakauitukutuku vua ena levu na gauna.”—Melinda.\nVakasamataka mada: Na cava o nanuma, ena vakaleqa na nodrau veimaliwai o Melinda kei na cauravou qori ni sa kila na lomana?\nVola tale na italanoa! Na cava e rawa ni cakava o Melinda me rau veitokani tiko ga kina kei na cauravou ya?\nE rawarawa sara na vakauitukutuku da qai marautaka na wilika, ia eda guilecava ni rawa ni tauri cala na kena ibalebale.\nKa mo kila: E rawa ni tauri cala na itukutuku e vakau.\n“Na vakauitukutuku e sega ni kilai kina na ivakarau ni yalo se rorogo ni domo, wili kina na ivakatakilakila se droini e vakaraitaka na kena ituvaki o koya e vakauta. E rawa ni vakavu veilecayaki.”—Virisila.\n“Au kilai ira na goneyalewa e ca na kedra irogorogo ra qai wedewede nira vakauitukutuku vei ira na tagane.”—Laura.\nE kaya na iVolatabu: “Na tamata vinaka era dau vakasama ra qai vosa.” (Vosa Vakaibalebale 15:28, Good News Translation) Na cava eda vulica eke? Mo wilika tale nomu itukutuku qai vakauta!\nNi o vakayagataka nomu vakasama, o na biuta eso na lawa ni nomu vakauitukutuku, era tukuna eso me itovo vinaka ni vakauitukutuku.\nKa mo kila: Ke o sega ni qarauna na ivakarau ni nomu vakauitukutuku, o na veibeci, o na sega ni taleitaki.\n“E rawarawa mo guilecava na itovo vinaka ni vakauitukutuku. Niu veitalanoa tiko kei na dua seu kana, au vakauitukutuku tale tiko ga ena gauna qori.”—Alisi.\n“E rerevaki ni o draiva o qai vakauitukutuku tiko. Ke gole tani na matamu me kua ni raica na gaunisala, o na rawa sara ga ni coqa.”—Anne.\nE kaya na iVolatabu: “E vagauna na ka kece ga, . . . na gauna ni tiko lo kei na gauna ni vosa.” (Dauvunau 3:1, 7) E okati kina na vakauitukutuku me vaka ga na veivosaki!\niVakasala me baleta na vakauitukutuku\nKoya o vakauitukutuku kina\n;-) Talairawarawa ena ka rau tukuna na nomu itubutubu—Kolosa 3:20.\n;-) Yalomatuataka o cei o solia kina nomu naba ni talevoni. Ni o tukuna ena yalovinaka ni o sega ni via solia na itukutuku me baleti iko, wili kina nomu naba ni talevoni, o sa bucina tiko na itovo ena yaga ni o sa tamatabula.\n;-) Kua ni vakauta na itukutuku ni wede. Ke o wedevi koya, ena kauta ga mai na rarawa.\n“Au saga me vinaka noqu veimaliwai kei rau na noqu itubutubu ena kena vakayagataki noqu talevoni, rau nuitaki au gona meu vakatulewa vakayalomatua ena naba au maroroya ena noqu talevoni.”—Virisila.\n;-) Ni bera ni o tabaka nomu itukutuku, taroga mada, ‘E vinaka meu vakauitukutuku ena ituvaki qo?’ De vinaka mo qiri, se drau veivosaki.\n;-) Kua ni vakauta na itukutuku o na sega ni cavuta e matanavotu. E kaya o Sera sa yabaki 23, “Ke o sega ni cavuta me rogo, e sega ni dodonu me vakau ena talevoni.”\n“Ke dua e vakauta yani vei iko na iyaloyalo ca, tukuna vei rau na nomu itubutubu. Ni o cakava qori ena taqomaki iko, rau na nuitaki iko tale ga na nomu itubutubu.”—Sireli.\nNi o vakauitukutuku\n;-) Vakasamataka rawa na gauna mo kua ni vakayagataka kina nomu talevoni. E kaya o Olivia, “Au sega ni kauta noqu talevoni ena gauna ni kana, vuli iVolatabu se vuli lesoni. Au dau bokoca ena gauna ni soqoni vaKarisito meu kua ni temaki meu raica.”\n;-) Mo dauveinanumi. (Filipai 2:4) Kua ni vakauitukutuku ni drau veivosaki tiko kei na dua.\n“Au biuta eso na lawa meu muria me vaka na vakauitukutuku niu tiko vata kei ira na noqu ilala, vakavo ke bibi. Au sega tale ga ni dau solia noqu naba vei ira au sega ni kilai ira vinaka.”—Jieni.\nTaro ni vakauitukutuku\nO veibuku tiko me ono na vula, o qai liaca ni sega ni donu vei iko o koya drau veibuku tiko. Na itukutuku cava e vinaka mo vakauta vua?\n“Me sa yala eke na nodaru veikilai.”\n“Rawa ni daru veivosaki mada? Gauna cava me daru sota kina?”\nKena isau dodonu: B. E vinaka mo drau veivosakitaka e matanavotu na kena yalani nomudrau veikilai, vakavo ke tiko na ituvaki e leqataki kina nomudrau sota.—Luke 6:31.\nE vakau mai vei iko e dua na itukutuku e tiko kina na kena itaba vakasisila e dua drau vuli vata. Na cava mo cakava?\nBokoca totolo na itaba.\nVakauta na itaba vei ira kece nomu itokani.\nKena isau dodonu: A. Na “vakauitukutuku vakasisila” e veivakaleqai. Kua sara ni vakaitavi kina!—Efeso 5:3, 4.\nNi dou kana tiko vakavuvale qai rogo nomu talevoni ni vakau mai e dua na itukutuku. Na cava mo cakava?\nWilika na itukutuku qori ni o nanuma ni ratou na sega ni kauai kina nomu vuvale.\nWawa me oti na kana qai wilika nomu itukutuku.\nKena isau dodonu B. Rawa ni wawa na itukutuku. Me liu mada nomu vuvale.—Filipai 1:10.\nNa cava mada na wede? Cava era wede kina eso? Na cava e rerevaki kina?\nKa Era Kaya na iTabagone me Baleta na Mobail\nEra kila e levu na itabagone ni tiko tale ga ena mobail e levu na sala ni veikilai. Na cava na kena vinaka kei na kena ca?\nVeidokai ni o Vakauitukutuku\nVakacava e veibeci ke o wilika na itukutuku e vakau mai vei iko ni drau se veitalanoa tiko kei na dua? Se veibeci ke mo kua ni wilika na itukutuku qori, ia mo tomana tiko ga nomudrau veitalanoa?\niMeli iMeli Na Cava Meu Kila me Baleta na Vakauitukutuku?\nijwyp ulutaga 10


The Fiji Times » Tabaka e 100 na sikoa ena rua na yabaki o Sivo\nTabaka e 100 na sikoa ena rua na yabaki o Sivo\nESA tabaka rawa e 100 na sikoa ena loma ni rua ga na yabaki o Maika Sivo na cauravou ni Viti ka wigi tiko ena sotasota ni rakavi tinikatolu mai Ositerelia ena gauna qo.\nNai tukutuku oqo esa na rawa ni laveti ki na sotasota ni NRL ni dua e rawa ni tautauvata kei Semi Radradra, o Maika Sivo ena macawa sa oti e a tabaka rawa nai ka 100 ni nona sikoa ena loma ni 30 ga na vula na nona qito.\nA laurai yani e Viti na cauravou qo o Sivo mai vei rau na veiwatini saravanua ena nodra vakacagicagi voli ena noda vanua ka rau kauti koya me laki qito ena timi ni Gundagai Club.\nIa, ena gauna qo o Sivo ka qito tiko ena Penrith Intrust Super Premiership esa tekivu me ra cicivi koya tiko yani na veikalavo ni NRL kei na unioni ni Super Rugby mai Ositerelia. Ia, ko Don kei Kathy Tuckwell e rau a kauti Sivo yani e Viti ki Ositerelia ena 2015 ena nodrau a raici koya ni a qito tiko ena gauna e rau vakacagicagi voli ena noda vanua.\nO Sivo a qito tiko ena Momi Tigers ni bera ni qai konitarakitaki ena timi ni Mounties Rugby League Club ka qito tiko ena sotasota ni NSW Cup mai Sydney e Ositerelia.\nNa totolo kei na kaukauwa e tiko vua e vakavuna me vesuka e levu na daunididigo ni qito mai Ositerelia ena nona qito tiko ena sotasota ni New South Wales Cup.\nIa, ena sotasota ni NRL ena macawa qo, e na sota tiko na timi ni Raiders kei na timi ni Storm ena veimama ni vitu (7:30pm) ena Vakarauwai.